Održana obuka Inkluzivno obrazovanje – planiranje i izrada IOP-a u Drugoj ekonomskoj školi u Beogradu - Mreža podrške inkluzivnom obrazovanju\nOdržana obuka Inkluzivno obrazovanje – planiranje i izrada IOP-a u Drugoj ekonomskoj školi u Beogradu\nSeminar “Inkluzivno obrazovanje – planiranje i izrada IOP-a” održan je 02. i 03. jula 2014. godine u Drugoj ekonomskoj školi u Beogradu. Seminar je održan u okviru projekta “Unapređivanje obrazovanja u Srbiji kroz razvoj Mreže podrške inkluzivnom obrazovanju”, koji partnerski realizuju Mreža podrške IO i UNICEF, uz finansijsku podršku SDC-a.\nUčestvovalo je 32 nastavnika iz sledećih škola: Druga ekonomska škola, Voždovac, Peta ekonomska škola, Rakovica, Filološka gimnazija, Savski venac, Arhitektonska škola, Vračar, Mašinska škola „Radoje Dakić“, Rakovica i PTT škola, Palilula.\nSve predviđene radonice i aktivnosti, realizovane su u skladu sa scenariom. Sve škole pokazale se visok stepen motivisanosti za učenje i razmenu u okviru ove teme. Takođe su sve škole imale iskustvo u inkluzivnoj praksi. Uglavnom su škole već radile na postupcima prilagođavanja nastave učenicima sa disleksijom, disgrafijom, problemima u komunikaciji, invaliditetom, autizmom i darovitim učenicima. Nivo bazičnog znanja nije bio ujednačen. Dok su neke od škola razumele suštinu inkluzivnog obrazovanja, poznavale terminologiju i nivoe podrške, druge su se tek upoznavale sa osnovnim principima IO i zakonskim procedurama. Ostvarena je veoma kvalitetna razmena, a posebnu vrednost čine ideje i rešenja škola koje imaju iskustva u inkluzivnoj praksi. Učesnici su međusobno razmenili veoma praktične ideje o različitim rešenjima kada je u pitanju prilagođavanje prostora, zadataka, ispitivanja, sadržaja, materijala i načina rada. Pojedini učesnici pokazali su spremnost da učestvuju u pružanju podrške i učenicima van svojih škola.\nSeminar je protekao u veoma dobrom raspoloženju, sa humorom i smehom i bez negativnog stava prema inkluzivnom obrazovanju. Stiče se utisak da su se učesnici dobro osećali i da su osnažali za sve aspekte inkluzivnog obrazovanja.\nSeminaru je prvog dana prisustvovala i Tanja Radojičić, asistentkinja direktora Kancelarije UNICEF-a u Beogradu.\nOrganizacija seminara od strane Mreže podrške i škole domaćina bila je izvrsna. Priprema i tok seminara protekao je bez ikakvih teškoća.


Pariz: Otvorena kasa za pomoć deda Milovanu koji već 15 godina živi u garaži\n2. maja, 2021 Vesti iz Francuske Napišite komentar\nKako smo sinoć objavili potresnu priču sedamdesetčetvorogodišnjeg deda Milovana rodom iz Kovina, koji već 15 godina spava u garaži podzemnog parkinga, tako nas je veliki broj vas kontaktirao sa željom da pomogne. Da bi lakše pomoć stigla do deda Milovana a na vašu preporuku i zahtev otvorena je javna kasa za pomoć. Preko te javne kase možete donirati novac koji će 15.maja biti prebačen na račun deda Milovana o čemu ćete biti obavešteni.\nZa one koji to ne znaju, ova javna kasa se nalazi na zvaničnom francuskom sajtu za te namene i nikakve prevare i zloupotrebe nisu moguće. Za sada pomoć u hrani nije potrebna jer u garaži nema struje a deda Milovan nema frižider. Na sledećem linku možete uplatiti vaše donacije a ispod linka, za one koji su propustili, možete pogledati ovu tužnu priču.\n(VIDEO)PARIZ: Potresna priča Srbina koji već 15 godina spava u garaži parkinga\nTagovi: humanitarna pomoć - Srbin iz Pariza - Svi Srbi u Parizu


Putin: Obama nije ispunio dogovore o Ukrajini - 10.07.2019, Sputnik Srbija\nSjedinjene Američke Države nisu ispunile deo sporazuma postignutih 2014. godine za vreme telefonskog razgovora između predsednika Rusije Vladimira Putina i... 10.07.2019, Sputnik Srbija\n07:36 10.07.2019 (Osveženo: 10:49 10.07.2019)\n© Sputnik / Alekseй Družinin / Uđi u foto-galerijuPredsednici Rusije i SAD Vladimir Putin i Barak Obama na sastanku u Kini\nSjedinjene Američke Države nisu ispunile deo sporazuma postignutih 2014. godine za vreme telefonskog razgovora između predsednika Rusije Vladimira Putina i tadašnjeg američkog predsednika Baraka Obame, rekao je ruski lider u intervjuu američkom reditelju Oliveru Stounu za novi film „Revealing Ukraine“.\nRežiser je podsetio predsednika da je, u vreme dramatičnih događaja na „majdanu“ u Kijevu 2014. godine, Putin održao telefonski razgovor sa Obamom. Međutim, ruski predsednik odbio je da otkriva detalje tog razgovora.\n„Obama više nije predsednik, ali ipak postoje određene stvari o kojima ne govorimo“, rekao je Putin.\n„U svakom slučaju, mogu da kažem da naši sporazumi, koji su postignuti tokom ovog telefonskog razgovora — nisu ispunjeni sa američke strane“, rekao je Putin. „Na tom bih se ograničio, ne bih ulazio u detalje“, dodao je on.\nMešanje u američke izbore: Moskva ili Kijev?\nŠto se tiče odnosa između Rusije i Sjedinjenih Američkih Država, Putin je ponovo naglasio da Moskva nije uticala na unutrašnje političke procese u ovoj zemlji.\n„Ja se ni tada nisam mešao, ni sada ne želim da se mešam i ni u budućnosti ne nameravam da se mešam“, rekao je Putin.\n„I bez obzira kakvi su naši blogeri i ko god tamo radi na internetu, bez obzira kako su izražavali svoje mišljenje o situaciji u Sjedinjenim Američkim Državama, to nije moglo da igra ključnu odlučujuću ulogu (na američkim izborima). To je glupost“, dodao je predsednik Rusije.\n„Sjedinjene Američke Države su ogromna zemlja, ogroman narod, sa sopstvenim problemima, sa sopstvenim idejama o tome šta je dobro, a šta loše; sa shvatanjem da se za prethodnih nekoliko godina, 10 godina, na primer, sa ogromnim povećanjem bogatstva vladajuće klase i bogatih ljudi — za srednju klasu ništa nije promenilo na bolje. I upravo su te okolnosti razumeli oni koji su vodili izbornu kampanju gospodina Trampa, a i on je sam shvatio i radio na ovoj platformi“, objasnio je ruski lider.\nPredsednik Rusije se složio sa mišljenjem režisera da je bivši predsednik Ukrajine Petro Porošenko podržavao Trampovu protivnicu na američkim predsedničkim izborima Hilari Klinton.\n„Tu nema nikakve tajne“, smatra Putin.\nIstovremeno, prvi čovek ruske države to ne smatra mešanjem Kijeva u poslove Vašingtona.\n„Oni su polazili od činjenice da će gospođa Klinton pobediti i sve su činili kako bi pokazali svoju lojalnost budućim američkim vlastima. Pokušali su da stvore pozitivno mišljenje o sebi kod budućeg predsednika, pa su sebi dozvolili neprijatne izjave o Trampu i na sve načine su podržavali demokrate“, smatra Putin.


Besplatni saveti u vezi zdravstvenih pitanja na telefonu 1450\nVestiAustrijaBesplatni zdravstveni saveti na telefonu 1450\nBesplatni zdravstveni saveti na telefonu 1450\nBesplatna linija 1450 na kojoj se može dobiti brza pomoć ukoliko građani imaju zdravstvenih problema, od ponedeljka je dostupna u svim austrijskim pokrajinama.\nPo ugledu na ostale evropske zemlje kao što su Velika Britanija, Danska i Švajcarska, pre godinu i po dana, u nekoliko austrijskih pokrajina je uveden besplatan info-telefon 1450, koji je dostupan sedam dana u nedelji i 24 časa dnevno. Građani putem ovog telefonskog broja mogu dobiti besplatne savete u vezi sa svojim zdravljem i zdravstvenim dilemama i problemima.\nOd 7. aprila 2017. godine na telefonskoj liniji 1450 u Beču, Donjoj Austriji i Vorarlbergu stoje na usluzi specijalno obučeni i kvalifikovani medicinski radnici koji, na osnovu pitanja, procenjuje hitnost poziva i daju ključne savete. Pored toga savetuju građane u koju se zdravstvenu ustanovu ili najbližu ambulantu trebaju uputiti.\nTokom ove godine, neke austrijske pokrajine su se pridružile projektu, a Salzburg i Koruška su poslednje uključene od ponedeljka 4. novembra 2019. godine i zdravstvena linija 1450 funkcioniše na čitavoj teritoriji Austrije.\n– Imate zaista zdravstveni problem koji Vas uznemirava\n– Pozovite broj 1450 sa svog mobilnog ili fiksnog telefona\n– Odgovore na vaša pitanja, putem telefona, daće Vam stručno medicinsko osoblje, kao i odgovarajući savet\n– Ne brinite: Ukoliko je Vaš problem akutne prirode, odmah će Vam poslati hitnu pomoć, sa i bez lekara\n– Servis besplatni saveti na telefonu 1450 ne koštaju ništa. Plaćate samo telefonske impulse koji su predviđeni u vašem tarifnom paketu\nNajčešći razlozi za poziv\nViše informacija na zvaničnoj internet stranici Telefon 1450- Besplatni saveti u vezi zdravlja.\nDental Oral Centar: Stomatološka poliklinika u kojoj je osmeh prioritet\nVakcinacija: Kako i gde primiti vakcinu protiv gripa u Beču\nAustrija besplatni saveti info telefon pomoć u slučaju nužde PROGRAM ZA DECU zdravlje život u beču\n„Suptropski krpelji“ po prvi put registrovani u Austriji


RTCG - Radio Televizija Crne Gore - Nacionalni javni servis :: Politika :: CG našla svoje mjesto u Alijansi\n05. 06. 2018. 07:18 >> 07:08 4\nCG našla svoje mjesto u Alijansi\nCrna Gora se kao članica NATO u Vašingtonu tretira kao saveznik sa kojim se otvoreno razgovora o gorućim pitanjima na Balkanu, Evropi i šire, rekao je u intervju Glas Amerike crnogorski ambasador u Vašingtonu Nebojša Kaluđerović. On je ocijenio da je Crna Gora našla svoje mjesto u Alijansi.\nPut koji je počeo 29. novembra 2006. godine pristupanjem Partnerstvu za mir završio se petog juna 2017. u američkom Stejt Departmentu, gdje je Crna Gora predala instrumente ratifikacije i formalno se pridružila Alijansi.\n"Mi kao članica NATO-a postali smo dio jednog velikog sistema u kome na različite načine nalazimo svoj svoj doprinos koji Crna Gora daje na raznim poljima i na raznim tačkama, ključnim tačkama koje su na svijetu vrlo, vrlo prepoznatljive", kazao je Kaluđerović.\nPristupanje Alijansi takođe je označilo intezivnu diplomatsku aktivnost sa Sjedinjenjem Državama- posjete crnogorskih zvaničnika Vašingtonu, ali i potpredsjednika Majka Pensa Crnoj Gori.\n"Mi smo sa Sjedinjenim Američkim Državama ima li, imamo i tradicionalno istorijski dobre odnose i crnogorsko uključenje u NATO je samo dodatna potvrda tih odnosa. Možda bi se moglo reći da smo u tom smislu umjesto partnerskih sada postali saveznici", navodi Kaluđerović.\nCrnogorski ambasador poručuje da su vlasti svjesne problema i izazova s kojima se suočavaju, ali ipak veruje da je zemlja na pravom putu što su, prema njegovom mišljenju potvrdili i rezultati nedavno održanih predsjedničkih i lokalnih izbora.


Moratinos: Susret EU-Zapadni Balkan u Sarajevu treba da okupi sve\nMinistar vanjskih poslova Španije Migel Anhel Moratinos sinoć je izjavio kako susret na vrhu EU i država Zapadnog Balkana, koji špansko predsjedništvo EU priprema za kraj maja ili juni u Sarajevu, treba da okupi sve faktore strane, “uz uvažavanje međunarodnog prava i svih osjetljivih pitanja”.\nNa zasjedanju šefova diplomatija EU u Briselu, predsjedavajući Moratinos rekao je novinarima da će uskoro biti utvrđen i datum tog skupa.\nŠpansko predsjedništvo evropske dvadesetsedmorice susret na vrhu EU-Zapadni Balkan "priprema uz zamisao da sve strane na njemu uzmu učešća u duhu dobre međusobne saradnje", kazao je Moratinos aludirajući na Srbiju i njeno odbijanje učešća na međunarodnim skupovima kojim prisustvuju lideri Kosova.\n"Mi ćemo na taj način pripremiti ovaj skup na visokom nivou i smatram da će nam poći za rukom da okupimo sve strane", naglasio je Moratinos.\nŠpanski ministar je stavio do znanja da je cilj predsjedništva EU da svi budu u prilici da iznesu svoja mišljenja i viđenja, s tim da i dalje ostvaruju perspektivu uključivanja u Evropsku uniju, uz pospješenje veza i saradnje u regionu.


Iz EPS-a odlazi ko hoće, a ne ko treba - Ekonomija - Dnevni list Danas\nPočetna » Ekonomija » Iz EPS-a odlazi ko hoće, a ne ko treba\nVisoke otpremnine u Elektroprivredi Srbije izazvale veliko interesovanje radnika\nStimulacije za odlazak i do 20.000 evra\n1Piše: G. Vlaović 18. oktobra 2016. 14.00\nS druge strane, u Sindikatu EPS „Nezavisnost“ tvrde da radnici odlaze neplanski i da visoke otpremnine koje se nude mogu dovesti do toga da preduzeće oseti akutni nedostatak radne snage u narednom periodu.\nDogovorom koji su postigli menadžment i većinski Sindikat radnika EPS-a dogovoreno je da u zavisnosti od godina radnog staža zaposleni koji prihvate da dobrovoljno odu dobiju 5.000 do 20.000 evra. Novac će se isključivo isplaćivati iz sredstava EPS-a, a ne iz državnog budžeta.\n– EPS je pokrenuo optimizaciju broja zaposlenih i ponudio otpremnine za prevremeni odlazak u penziju radnika koji imaju 40 godina staža i manje od 65 godina života. Prvi smo krenuli sa racionalizacijom broja zaposlenih i to onih kojih idu u prevremenu penziju, jer je cilj da unapredimo efikasnost, budemo uspešniji, podmladimo EPS u kojem je sada prosek godina zaposlenih veći od 50. Program stimulativnih otpremnina urađen je na predlog Svetske banke, a dogovor je postignut kroz razgovore Vlade Srbije, Sindikata i rukovodstva EPS – kažu za Danas u ovom preduzeću. U EPS-u ističu da će najveći broj prijavljenih dobiti oko 5.000 evra, a maksimalni iznos koji će dobiti oni koji imaju beneficirani radni staž i rade na najtežim poslovima, uglavnom na kopovima, iznosi 20.000 evra.\n– Planirano smanjenje broja zaposlenih u 2016. godini ostvariće se prirodnim odlivom i dobrovoljnim odlaskom u penziju uz isplatu otpremnine. Dosad se na poziv za dobrovoljni odlazak u prevremenu penziju uz isplatu naknade prijavilo 1.917 zaposlenih, ali tek posle završenog prijavljivanja i provere koliko je prijava ispunilo uslove može se dati konačan broj. Takođe, u toku je prijavljivanje zaposlenih i tek nakon analize ispunjenosti uslova za ostvarivanje prava na stimulativnu naknadu mogu se predvideti potrebna sredstva koja će se izdvojiti za otpremnine – naglašavaju u EPS-u.\nDragoslav LJubičić, glavni poverenik Sindikata EPS „Nezavisnost“, kaže za Danas da je Vlada Srbije dogovorila sa Međunarodnim monetarnim fondom da se iz EPS-a u narednih nekoliko godina (do 2020) otpusti oko pet hiljada radnika.\n– Vršilac dužnosti direktora EPS-a Milorad Grčić tvrdi da se već prijavilo 1.860 radnika koji bi do kraja godine trebalo dobrovoljno uz otpremnine da napuste preduzeće. Očekujem ipak da će broj biti manji jer među prijavljenima ima i radnika sa beneficiranim radnim stažom. Oni će u penziju po tom osnovu da idu za koju godinu pa im se više isplati da sačekaju umesto da odu tada s obzirom da se najavljuje ukidanje odluke o smanjenju zarada za 10 odsto. To znači da bi uz otpremninu mogli da računaju na penzije veće nego što će ih imati oni radnici napuste EPS do kraja godine – objašnjava LJubičić.\nNaš sagovornik ističe da je poslovodstvo razgovore o otpremninama vodilo samo sa Sindikatom radnika EPS-a, čime je pokazalo da ne poštuje socijalni dijalog niti mari za mišljenje onog dela zaposlenih koji je organizovan u okviru Sindikata EPS „Nezavisnost“.\n– Odgovorno tvrdim da je ovakav način smanjenja broja zaposlenih u preduzeću stimulisan otpremninama apsolutno pogrešan i da nije u interesu ni preduzeća ni potrošača. Naime, otpremnine će nažalost motivisati i dobar deo i dalje radno sposobnog proizvodnog kadra da napusti preduzeće. Dakle, EPS će ostati bez jednog broja radnika iz proizvodnje i inženjera, što je apsolutno štetno. EPS će se na taj način suočiti sa situacijom da u narednom periodu ostane bez potrebne i kvalifikovane radne snage koju je izuzetno teško naći na tržištu. Suština je u tome što u proizvodnom sektoru EPS-a nema viškova radne snage i odlazak onih koji još uvek nisu za penziju iz tih pogona može da se pogubno odrazi na snabdevanje strujom u Srbiji. Viškova može biti samo u administraciji a nikako među radnicima u postrojenjima za proizvodnju – tvrdi LJubičić.\nOn naglašava da je situacija takva da u Termoelektrani „Nikola Tesla“ proizvodnju struje sprovodi minimalan broj zaposlenih.\n– U poslednje dve-tri godine u održavanje proizvodnje se ulažu veoma mala sredstva tako da bi se u narednom periodu uz gubitak kvalifikovane radne snage sve to moglo negativno odraziti na stabilnost elektroenergetskog sistema Srbije – kaže LJubičić. Prema njegovim rečima, osnovni problem je u tome što se restrukturiranje i reforme u EPS-u sprovode na pogrešan način i što menadžment nema pravu ideju na koji način treba voditi i ostvariti uštede u preduzeću.\nMilojko Arsić, profesor Ekonomskog fakulteta u Beogradu, kaže za Danas da je sistem dobrovoljnih otpremnina pogrešan metod jer može dovesti do gubitka kvalifikovane radne snage u preduzeću.\n– Dobrovoljni odlazak iz preduzeća obično koriste oni koji lako mogu naći posao na tržištu rada kao i radnici koji su pred penzijom. Odlazak te dve kategorije zaposlenih je ogroman finansijski gubitak za preduzeće. Naime, na taj način preduzeće može ostati bez velikog broja zaposlenih koji su i dalje sposobni za rad, što može ugroziti njegovo nesmetano funkcionisanje, a s druge strane gubi se i tako što se novac za otpremnine daje ljudima koji bi i ovako za nekoliko godina otišli u penziju – objašnjava Arsić.\nOn ističe da se takav sistem dobrovoljnog odlaska sa posla negativno odrazio i izazvao nedostatak radne snage u Srbiji 2006. godine kada je otpremnine uzeo jedan broj zaposlenih u prosveti i zdravstvu koji su posao mogli da nađu na drugoj strani.\n– Upravo zbog toga ne bi trebalo koristiti model dobrovoljnog odlaska iz preduzeća uz otpremnine. Umesto toga trebalo bi izabrati model, koji bi svakako bio korisniji za EPS, da se uradi sistematizacija i otpremnine odrede samo za one zaposlene za čijim radom u preduzeću zaista ne postoji potreba. Ipak, izabrano je rešenje na koje je očito uticaj imala i jaka pregovaračka pozicija sindikata koji je uspeo da se izbori za varijantu dobrovoljnog odlaska uz otpremnine – zaključuje Arsić.\nMilan Đorđević, predsednik Sindikata radnika EPS-a koji učestvuje u pregovorima, juče nije bio dostupan za komentar.\n19. oktobra 2016. u 08.12\nPri tom će eventualni odlazak iz "svoje firme" pokušati usloviti zapošljavanjem dece/rodjaka (ne bi bili prvi) a ostaje im i mogućnost dalje dopunske "zarade" ( kada želiš nelegalan priključak na nelegalan objekat, pozovi stručnjaka iz vodovoda, kanalizacije, eps-a…)


Platforma razvoja cikloturizma\nU okviru INTERREG IPA programa prekogranične saradnje Rumunija-Srbija započeta je realizacija projekta u opštini Nova Crnja pod nazivom „Tour de Banat“. Projekat je okupio tri partnera, opštinu Nova Crnja kao nosioca projekta, opštinu Žombolj (Rumunija) i Regionalni centar za društveno – ekonomski razvoj Banat, oko zajedničke ideje da doprinesu održivom ekonomskom razvoju regiona, kroz jačanje i promociju prekogranične turističke ponude i stvaranje uslova za razvoj cikloturizma.\nJedan od glavnih preduslova za razvoj ovog vida turizma jeste upravo adekvatna infrastrukturna iinstitucionalna podrška, stoga će u okviru projekta biti uspostavljen prvi Regionalni centar za razvoj cikloturizma u Srbiji „Tour de Banat“ sa sedištem u Srpskoj Crnji i Turistički stop za bicikliste u Žombolju – Rumunija. Regionalni centar za cikloturizam biće razvijen kao višenamenski objekat, dostupan svim ciljnim grupama. Regionalni centar za biciklizam „Tour de Banat“ biće nosilac i inicijator razvoja cikloturizma u prekograničnom regionu, a njegova uloga će se odvijati kroz tri ključne aktivnosti: obrazovanje, pružanje podrške svim ciklotvorima i centru za biciklizam.\nProjektom je predviđeno razvijanje interaktivnog turističkog Web portal, facebook strane i mobilne aplikacije, koji će biciklistima koji reše da posete ovaj region pružati sve potrebne informacije o novim biciklističkim rutama (De Tours) i turističkim lokacijama i atrakcijama u okviru njih. Jedan od preduslova za valorizaciju lokalnih turističkih potencijala je adekvatna infrastruktura (saobraćajna signalizacija), što će omogućiti biciklistima da otkriju lepotu i zanimljivosti ovih područja. Deo projekta biće posvećen i kreiranju široke prekogranične mreže turističkih subjekata iz sva tri sektora, ali i jačanju kapaciteta za pružanje turističkih usluga visokog kvaliteta.\nRealizacija projekta trajeće petnaest meseci, a podrazumeva razvojne i informativne aktivnosti. Razvojne aktivnosti podrazumevaju mapiranje i definisanje četiri nove biciklističke rute u ovom regionu koje će se zvati „De turs“, a druge informativne jesu izrada mobilne aplikacije, štampane karte koje će pomoći biciklistima da se lakše snalaze.\nSa svim predviđenim aktivnostima, projekat će doprineti izgradnji održivog kapaciteta za razvoj cikloturizma u prekograničnom regionu, koji će putem integrisanog paketa alata i usluga razvijenih u okviru projekta unaprediti atraktivnost i vidljivost ovog područija i pozicionirati ga na evropsku mapu biciklističkih koridora EuroVelo.


Telenor Srbija tuži Junajted grupu za nelojalnu konkurenciju\nTanjug 18. februara 2021. 15:08\nBEOGRAD – Kompanija Telenor Srbija podnela je nadležnim sudskim organima u Srbiji tužbu zbog, kako je saopštila, nepoštene tržišne utakmice protiv povezanih firmi United Group B. V. Holandija, Srpske kablovske mreže d.o.o Beograd, Adria News s.a.r.l. Luksemburg i Adria News d.o.o Beograd.\nTelenor u saopštenju ocenjuje da ova grupacija kompanija, počev od 25. januara 2021. godine sprovodi neistinitu i intenzivnu medijsku kampanju koristeći medije u svom vlasništvu N1 i Nova S, čime nastoji da spreči ili oteža ulazak Telenora kao novog konkurenta na tržištu distribucije medijskog sadržaja.\nU saopštenju Telenor podseća da United Grupa i SBB imaju većinski položaj na tržištu distribucije medijskih sadržaja od 46,1 odsto, dok Telenor tek treba da uđe na ovo tržište, i to nakon što nadležni organi Srbije, kako navode, nezavisno, stručno i nepristrasno donesu odluku.\nTelenor Srbija ističe da su potpisani ugovori o zakupu Telekomove infrastrukture u potpunosti u skladu sa zakonima Srbije i da u njima nema naznaka narušavanja konkurentnosti ili medijskog pluralizma u Srbiji.\nKako je navedneo, Telenor Srbija je do sad dva puta bezuspešno tražio od United Grupe ponudu za distribuciju kanala koji su u vlasništvu ili čijim pravima raspolaže ova grupacija, jer je ambicija kompanije da u budućoj ponudi ima što širi mogući izbor kanala, uključujući Nova S, N1, Sport klub i ostale.\n„Kao i prethodna tužba koju je kompanija Telenor Srbije podnela za nadoknadu štete, i tužba za nelojalnu konkurenciju usmerena je protiv kompanija koje su kreatori medijske kampanje. Tužbom za nelojalnu konkurenciju zahteva se da se firmama u vlasništvu United Grupe takvo delovanje onemogući, jer se njime krše zakonske norme i dobri poslovni običaji, i da sudska presuda bude objavljena u sredstvima javnog informisanja“.\nTakođe, Telenor navodi da će naknadno opredeliti visinu štete koju je pretrpeo zbog nelojalne tržišne utakmice.\nZbog intenzivne medijske kampanje i optužbi sa kojima se suočava, Telenor je bio prinuđen da preduzme pravne akcije kako bi zaštitio svoju reputaciju, kažu u Telenoru.\nU kompaniji veruju da će od sada nastaviti da se na tržištu takmiči relevantnim ponudama koje korisnici vrednuju, kao što je činila tokom 15 godina poslovanja na srpskom tržištu, navedeno je u saopštenju.


Arhitektonski Studio Saurus - Stambeno poslovni objekat - Beograd\nMirra Capital – Bulevar 414, Beograd\nHome / projekti / Mirra Capital – Bulevar 414, Beograd\nMirra Capital – Stambeno poslovni objekat, Bulevar 414, Beograd\nPeriod posla 2017\nLokacija Beograd, Bulevar kralja Aleksandra 414\nOpis Idejno rešenje…\nBruto 6350 m2\nStatus U pripremi\nLokacija na raskrsnici Bulevara kralja Aleksandra i Mite Ružića, tj Katarine Milovuk zatvara ugao kompaktnog bloka visoke gustine definisan PDR-om.\nFunkcionalno je izvučen maksimum iz datih uslova sa postignutim poslovnim prostorom u prizemlju. Stambeno poslovni objekat sadrži 50 kvalitetnih stanova optimalne površine i raznovrsne strukture i potrebnim brojem parking mesta na tri nivoa garaže.\nS obzirom da je među prvima koji započinje realizaciju plana daljeg proširenja Bulevara kralja Aleksandra od Cvetkove pijace na više objekat nema oslonca u postojećem kontekstu već ga sam definiše.\nRitmična, umerena fasada u kombinaciji tople opeke, belih površina i tamnih metalnih delova sa posebno artikulisanim, ali ne preteranim uglom pokušava da poveže dostojanstvo i javni karakter jedne od glavnih beogradskih ulica sa toplinom i intimnošću doma.\nNadovezujući se na prethodne primere od opeke, ali na svež način, koristeći mogućnost izbora savremenih opekarskih proizvoda za suptilniju kombinaciju kontrastnih materijala, uz kvalitet energetske efikasnosti koji daleko nadmašuje nekadašnje standarde.


Prema tim podacima, naplaćeni iznos po osnovu direktnih poreza u prošloj godini veći je za šest odsto nego godinu dana ranije, odnosno prikupljeno je 434,3 miliona KM, ili 25 miliona KM, više. Tako je najveći procentualni rast naplaćenih direktnih poreza ostvaren po osnovu poreza na dobit, koji je naplaćen u iznosu od 181,4 miliona KM, što je više za 36,4 miliona KM, ili 25 odsto, u odnosu na uporedni period.\n"Po osnovu poreza na dohodak naplaćeno je 216,1 milion KM, što je za četiri odsto ili osam miliona KM manje u odnosu na 2015. godinu. Niža naplata tog poreza rezultat je izmjene Zakona o porezu na dohodak od septembra 2015. kojim je ukinut porez na dividendu", pojasnili su iz Poreske uprave RS. Dodaju da je porez na upotrebu, držanje i nošenje dobara naplaćen u iznosu od 13,9 miliona KM. Kod ovih prihoda došlo je do izmjena zakonskog rješenja kojim je propisano da se porez na upotrebu motornih vozila i porez na držanje i nošenje oružja umanjuje i vraća na nivo na kojem je bio prije izmjena iz 2014. godine, te je u tom smislu došlo i do manje naplate ove vrste prihoda u odnosu na 2015. godinu i to za 19 odsto, odnosno za 3,2 miliona.\nPored toga, navode da je naplata prihoda po osnovu poreza na nepokretnosti u prošloj godini iznosila 22,8 miliona maraka, što je u odnosu na prošlu godinu manje za jedan odsto, odnosno za 230.000 KM.\n"Budući da tri opštine nisu dostavile neophodne podatke za izdavanje poreskih računa za 2016. godinu (Srbac, Gradiška i Trnovo), Poreska uprava nije bila u mogućnosti da poreske račune odštampa i uruči poreskim obveznicima u propisanom zakonskom roku. Ako uzmemo u obzir da je u 2015. godini za ove tri opštine ukupno naplaćeno preko 900.000 KM, možemo konstatovati da je naplata poreza na nepokretnost i veća nego u 2015. godini", istakli su iz Poreske uprave RS. Prema njihovim riječima, po osnovu ostalih javnih prihoda naplaćeno je 350,6 miliona KM, što je u odnosu na prethodnu godinu više za četiri odsto. Kada je u pitanju naplata prihoda po osnovu taksa i naknada, iz Poreske uprave su konstatovali da je u odnosu na prethodnu godinu naplaćeno više za pet odsto, ili za 10,6 miliona KM.\nNa višu naplatu prihoda po osnovu taksi i naknada najviše je uticala viša naplata prihoda po osnovu naknade za puteve koja se plaća pri godišnjoj registraciji vozila na motorni pogon. Dodaju i da je povećana naplata prihoda po osnovu naknada za priređivanje igara na sreću, te po osnovu ostalih prihoda. Što se tiče prihoda po osnovu koncesionih naknada naplaćeno je 44,2 miliona KM, što je za 7,6 miliona KM manje u odnosu na prethodnu godinu, odnosno 15 odsto manje. Pojašnjavaju da su stupanjem na snagu Zakona o izmjenama Zakona o naknadama za korišćenje prirodnih resursa za proizvodnju električne energije smanjeni, tj. vraćeni na nivo prije poplava, iznosi naknada za korišćenje prirodnih resursa u svrhu proizvodnje električne energije i način plaćanja, što je uticalo na manju naplatu ove vrste prihoda.\n"Prikupljeni prihodi fondova socijalnog osiguranja u 2016. godini iznose ukupno 1,376 milijardi KM. Povećana naplata je zabilježena kod doprinosa za PIO i za dječju zaštitu. Manja naplata doprinosa je ostvarena kod doprinosa za zdravstveno osiguranje", naveli su iz Poreske uprave RS.\nKada su u pitanju kontrole, iz Poreske uprave RS ističu da su u toku prošle godine izvršili 3.883 terenske i kancelarijske kontrole. Tako su inspektori ove institucije u izvršenim kontrolama, pored prijavljenih, a neplaćenih obaveza, dodatno utvrdili iznos od 37,02 miliona KM neprijavljenih obaveza. Takođe, Poreska uprava je u 2016. godini intenzivirala aktivnosti na kontroli ispravnosti prikazivanja prometa preko fiskalnih kasa.\n"Inspektori su u 2016. godini izvršili 4.311 kontrola evidentiranja prometa preko fiskalnih kasa, te je za 544 poreskih obveznika doneseno rješenje o izricanju zaštitne mjere zabrane obavljanja djelatnosti", navode iz ove institucije. Dodaju da je po svim osnovama u toku prošle godine Poreska uprava izdala 2.399 prekršajnih naloga na iznos kazne od preko dva miliona KM. Podnesen je i 31 izvještaj nadležnim tužilaštvima s ukupno pričinjenom štetom za budžet RS u iznosu od 3.588.600 KM.\n1,376 milijardi KM prikupljeni prihodi fondova socijalnog osiguranja\n434,3 miliona KM direktnih poreza\n4.311 kontrola evidentiranja prometa preko fiskalnih kasa\n31 izvještaj podnesen nadležnim tužilaštvima\n25 odsto veća naplata poreza na dobit\nObjavio: Sat, 14/01/2017 - 14:13\nZnate li koliko porodica ne može priuštiti obrok s mesom, grijanje, iznenadni trošak, godišnji odmor, automobil, TV…


LSV | Predstavnici LSV Novi Sad dali krv\n- Dobrovoljno davanje krvi, pored jednog izrazito humanog čina, predstavlja i vid građanske solidarnosti. Važno je širiti ideju dobrovoljnosti, to pokazuje da se jedno društvo kreće u pravom smeru. Uostalom, lep je osećaj pomoći nekome kad znaš da ta krv ide u dobre ruke i da će nešto dobro da ispadne iz svega toga- kazao je Kolar. Kako je navela portparolka Zavoda za transfuziju krvi Zorica Bjelić, ovakav gest je od izuzetnog značaja s obzirom na letnji deficit krvi koji sledi. Prvi Svetski dan davalaca krvi obeležen je 14. juna 2004. godine, a 2005. godine taj dan ustanovljen kao događaj koji će se obeležavati jednom godišnje, kada je i upućen poziv svetskoj javnosti za najširu moguću međunarodnu podršku. Srbija od 2005. godine redovno obeležava ovaj dani, u skladu sa preporukama Svetske zdravstvene organizacije.


Beograd, 13. Maj 2015. PR Objave: Saopštenje -\nFiksna telefonija BeotelNeta pruža jasnu i pouzdanu vezu sa neograničenim pozivima u mreži - razgovarajte koliko želite! BeotelNet od skora u svojoj ponudi ima i uslugu fiksne telefonije za privatne i poslovne korisnike. Korisnici Fiksnog paketa dobijaju besplatne razgovore u mreži BeotelNeta, plus 100 minuta za pozive prema svim fiksnim brojevima u Srbiji ali i najčešće pozivanim zemljama u inostranstvu.\nFiksna telefonija BeotelNeta pruža jasnu i pouzdanu vezu sa neograničenim pozivima u mreži - razgovarajte koliko želite!\nBeotelNet od skora u svojoj ponudi ima i uslugu fiksne telefonije za privatne i poslovne korisnike.\nKorisnici Fiksnog paketa dobijaju besplatne razgovore u mreži BeotelNeta, plus 100 minuta za pozive prema svim fiksnim brojevima u Srbiji ali i najčešće pozivanim zemljama u inostranstvu.\n"Fiksna telefonija upotpunjuje ponudu BeotelNeta a korisnicima nudi mogućnost da na jednom mestu obezbede internet vezu, televiziju i fiksnu telefoniju", izjavio je Radivoje Milićević, direktor BeotelNeta. "Umesto tri odvojena računa, korisnici su u mogućnosti da plaćaju samo jedan, koji je uz to i povoljniji".\nMesečna pretplata za privatne korisnike od svega 390 dinara uključuje i besplatne minute za pozive ka svim fiksnim brojevima u nacionalnom saobraćaju i ka fiksnim brojevima određenih zemalja u inostranstvu, kao i napredne funkcije kao što su identifikacija poziva, poziv na čekanju, preusmeravanje poziva, brzo biranje i skrivanje broja. Nakon isteka besplatnih minuta, pozivi se tarifiraju prema standardnom cenovniku.\n"Ponuda fiksne telefonije BeotelNeta od velikog je značaja za sve korisnike sistema fiksne telefonije koji će uz mogućnost izbora još jednog operatera imati priliku da dobiju najbolju moguću uslugu sa povoljnijom cenom" , izjavila je Slađana Stanisavljević, produkt menadžer BeotelNeta. "Usluga je namenjena novim i postojećim korisnicima koji mogu lako da se prebace na BeotelNetovu mrežu".\nKorisnici fiksne telefonije koji su zainteresovani za ponudu BeotelNeta imaju mogućnost da besplatno prenesu svoj telefonski broj iz druge fiksne mreže u BeotelNetovu fiksnu mrežu uz zadržavanje telefonskog broja. Procedura prenosa broja je veoma jednostavna i vrši se podnošenjem zahteva za prenos telefonskog broja u nekom od prodajnih mesta BeotelNeta.\nU ovom trenutku fiksna telefonija je dostupna za BeotelNetove internet korisnike i za firme, koje su u mogućnosti da dobiju više telefonskih linija po povoljnim uslovima.\nDetaljnije informacije o ponudi fiksne telefonije za fizička lica mogu se dobiti na BeotelNetovom sajtu ili pozivom kontakt centra BeotelNeta na broj 011/4255-000, ili putem imejla prodaja@isp.beotel.net.\nPoslovni korisnici za prenos svojih fiksnih brojeva u mrežu BeotelNeta za detaljne informacije mogu kontaktirati službu prodaje na broj 011/4255-193 ili putem imejla biznis.prodaja@isp.beotel.net.\nPozivi u mreži BeotelNeta\nPozivi ka fiksnim mrežama u Srbiji\nPozivi ka mobilnim mrežama u Srbiji\nSlanje listing poziva poštom (troškovi otpreme)\nZabrana pozivanja brojeva\nCene su bez uračunatog PDV-a\ntelefon, ponuda, beotelnet, telefonija, fiksna telefonija


Izvor: Sportske.net, 27.Nov.2020, 00:39\nJoš dobrih vesti iz Španije za Partizan.\nFuinansijska situacija u Partizanu naredne godine će u velikoj meri zavisiti i od rezultata španske Almerije u tamošnjoj Segundi i golgeterskog učinka Umara Sadika u pomenutoj španskoj ekipi.\nCrno-beli se nadaju da će Almerija ući u Primeru, uz značajan doprinos Sadika, što bi im na ime bonusa >> Pročitaj celu vest na sajtu Sportske.net << donelo još četiri miliona evra od Sadikovog transfera. Posle lošeg starta sezone, sada sve ide mnogo bolje, Almerija je u seriji pobeda, a večeras je upisala i petu u nizu, protiv Tenerifa na svom terenu rezultatom 2:0.\nOba gola postignuta su sa bele tačke. Prvi jedanaesterac dosuđen je u 50. minutu meča, kada je Laco bio precizan sa bele tačke, a drugi je u 75. minutu realizovao upravo Umar Sadik, koji je i postavio konačan rezultat - 2:0.\nAlmerija je sada na petom mestu na tabeli Segunde, sa samo tri boda manje od vodeće Majorke, ali i uz utakmicu manje. Sadik od početka sezone ima tri gola i jednu asistenciju u dresu Almerije.\n75' Sadiiiiq GOOOAAAAL\nanother goal from the penalty spot\n📋 2/0#AlmeríaTenerife #VamosAlmería 💪 #UnitedbyaDream 🌟pic.twitter.com/ExV3ylbf3A\n— UD Almería (@UDAlmeria_Eng) November 26, 2020


VojvodinaCafe - Obnovljen most kod Beške u katastrofalnom stanju\nObnovljen most kod Beške u katastrofalnom stanju\nVest objavljena: 07.07.2014 10:53\nUoči prolaska velikog broja turskih radnika, saniraju se oštećenja na starom mostu. Moguće da će biti potrebna zamena cele srednje trake Nalet pre svega turskih radnika iz zapadnih zemalja, koji se očekuje ovog vikenda i koji će, krećući se od severa ka jugu Srbije, protutnjati i preko starog mosta kod Beške, taj objekat dug preko dva kilometra dočekaće bez udarnih rupa.\nRadnici "Bačka puta" iz Novog Sada su u petak završili krpljenje opasnih oštećenja na kolovozu na četrdesetak kvadratnih metara i saobraćaj će moći da se odvija nesmetano.\n"Naš posao je bio da saniramo udarne rupe locirane na dužini od otprilike 400 metara srednje kolovozne trake, gledano iz pravca Novog Sada, i to smo i uradili", kaže Snježana Ružić, šef gradilišta. - Oštećenja asfalta, doduše zasada ne tako drastičnih, ima i na preostalom delu te trake.\nPre nego što su udarne rupe zakrpljene, kaže jedan od radnika "Bačka puta", gotovo da nije bilo dana a da bar jedan automobil, zbog oštećenja, ne ostane na starom mostu. Ovo ne bi bilo čudno da kompletna sanacija tog mosta, uključujući, razume se, i presvlačenje novim asfaltom, nije okončana krajem prošle godine, dakle pre jedva nešto više od šest meseci! Taj posao je obavio konzorcijum subotičkog "Vojputa" i beogradske "Mostogradnje", a naručilac posla bili su "Putevi Srbije".\n"U ovom trenutku ne možemo da kažemo zbog čega su oštećenja nastala, pravu sliku imaćemo tek kada, sredinom naredne sedmice, zbog ranije planiranog testa opterećenja, stari most zatvorimo, a saobraćaj preusmerimo na novi", kaže, za "Novosti" Predrag Živković iz "Mostogradnje".\n"Po mom mišljenju, to, ipak, neće biti neophodno i biće dovoljno da se asfalt zameni na osamdesetak metara", ocenjuje Živković. - Mislim da je suština problema u činjenici da ja sanacija rađena van sezone, ali to, zbog bankrota austrijske "Alpine" kojoj je, inače, taj posao prethodno bio poveren, nije moglo da se uradi ranije.


Američki senatori sutra u BiH, u Srbiji prenijeli jasne poruke Vučiću | Kosova.info\nDom|Najnovije|Američki senatori sutra u BiH, u Srbiji prenijeli jasne poruke Vučiću\nAmerička dvostranačka kongresna delegacija sutra odlazi u Bosnu i Hercegovinu u sklopu posjete Balkanu.\nZvanično je objavljeno kako će delegaciju Kongresa SAD-a sutra u 11.30 sati primiti članovi Predsjedništva BiH.\nDelegaciju predvodi senatorica Jeanne Shaheen (demokrata), predsjednica Senatskog pododbora za vanjske odnose za Evropu i regionalnu sigurnosnu saradnju i viša članica Senatskog odbora za oružane snage. Uz nju, delegaciju čine senatori Chris Murphy (demokrata) i Thom Tillis (republikanac).\nOni su se danas u Beogradu sastali sa predsjednikom Srbije Aleksandrom Vučićem, a na konferenciji za novinare nakon sastanka poručili su da Srbija mora da uskladi svoju vanjsku politiku s Evropskom unijom. Oni su naglasili da je u ovom historijskom trenutku važno da sve demokratske zemlje Evrope pošalju jasnu poruku Rusiji i pozovu je na odgovornost.\nSenatorka Shaheen izjavila je da su na sastanku s Vučićem razgovarali i o uvođenju sankcija od strane Srbije prema Rusiji.\nRazgovarali smo o tome i sigurna sam da ćemo nastaviti da razgovaramo, mislim da smo izložili slučaj – rekla je senatorka.\nSenator Murphy je na pitanje RSE zbog čega bi Srbija trebalo da uvede sankcije Rusiji rekao da su Vučiću na sastanku istog dana “prenijeli nadu” da će politički i ekonomski odnosi Srbije i SAD-a “biti još jači”, ali i shvatanja o invaziji Rusije na Ukrajinu, odnosno “grubom kršenju međunarodnih normi”.\nNadamo se da ćemo moći da budemo uz Srbiju narednih nedjelja i mjeseci, da pošaljemo tu jasnu poruku Rusiji. Ovo je prekretnica ne samo za Evropu, nego za cijeli svijet. Ako demokratske zemlje svijeta sada nisu zajedno, onda će to ostaviti otvorena vrata drugim velikim državama da isto to učine u drugim dijelovima svijeta – naveo je Murphy.\nU sklopu dolaska na Balkan, senatori posjećuju Srbiju, Bosnu i Hercegovinu i Kosovo. Senatori Shaheen i Tillis također su i kopredsjedavajući NATO posmatračke grupe Senata.\nKako je saopštio ured senatorice Shaheen, delegacija će prenijeti nastavak američke podrške saveznicima u jeku ruske invazije na Ukrajinu i podršku Zapadnom Balkanu u evropskim integracijama.\nNaša dvostranačka delegacija putuje na Balkan u ključnom trenutku za Evropu. Potvrda američke podrške našim partnerima na Balkanu je posebno značajna, jer doživljavamo najneizvjesniju vojnu situaciju u Evropi od Drugog svjetskog rata.\nMoramo nastaviti da podržavamo balkanske narode na njihovim demokratskim putevima i ohrabrujemo njihov put ka evropskim integracijama – rekla je senatorica Shaheen.\nPosjeta Bosni i Hercegovini dolazi u trenutku velike političke krize i nekoliko dana nakon što se Britanija pridružila Sjedinjenim Državama i sankcionisala Milorada Dodika, člana Predsjedništva BiH i predsjednika SNSD-a, vladajuće stranke u entitetu RS, kao i Željku Cvijanović, entitetsku predsjednicu.\nSankcionisani su, kako je saopštila Britanska ambasada u Sarajevu, zbog narušavanja legitimiteta i funkcionalnosti Bosne i Hercegovine. Početkom godine, Sjedinjene Države su još jednom sankcionisale Dodika, ovaj put zbog korupcije. A Dodik se pod američkim sankcijama nalazi od 2017. zbog opstrukcije Dejtonskog mirovnog sporazuma.\nBalkan je region koji je ključan za evropsku sigurnost i moramo da nastavimo našu snažnu saradnju sa našim partnerima dok Rusija nastavlja svoj ilegalni rat protiv Ukrajine i prijeti članicama NATO-a – rekao je senator Tilis, navedeno je u saopštenju za javnost ureda senatorice Shaheen.\nSenator Murphy je naveo da je potrebno pažnju obratiti “na druge dijelove Evrope koji bi mogli biti ranjivi na rusko uplitanje ako Putin traži druge načine da oslabi Zapad”.\nPutin već dugo navija za one koji nastoje da potkopaju jedinstvo i teritorijalni integritet na Balkanu i ne bi volio ništa više nego da vidi kako se te podjele produbljuju – smatra Murphy.\nNakon Balkana, kongresmeni putuju za Brisel, gdje će posjetiti NATO.


Jeremić 'na ledu' nakon usvajanja Rezolucije\nOsvježeno 10. septembar/rujan, 2010.\nVuk Jeremić, arhivska fotografija\nŠefa srpske diplomatije Vuka Jeremića, čim se vrati iz Njujorka, čeka ozbiljan razgovor sa predsednikom Borisom Tadićem o tome da li će doći do personalne promene na čelu Ministarstva spoljnih poslova, prenose lokalni mediji pozivajući se na izvore bliske srpskom državnom vrhu. Da li je najizvesniji ishod tog razgovora, ukoliko se dogodi, odlazak Jeremića sa funkcije ministra inostranih poslova?\nPredsednik Srbije Boris Tadić, prema medijskim navodima, još nije odlučio da li će Vuk Jeremić i dalje ostati na poziciji ministra inostranih poslova. Sve opcije za sada ostaju otvorene - da Jeremić zadrži tu poziciju, da bude zatraženo se povuče, kao i da sam podnese ostavku.\nSrbi sa severa Kosova i njihovi lideri smatraju Rezoluciju porazom Beograda\nKao glavni razlog za Tadićevo nezadovoljstvo Jeremićem navodi se to da je šef diplomatije tokom konsultacija u državnom vrhu Srbije, povodom zahteva Evropske unije da Beograd odustane od predloga rezolucije o Kosovu, bio zagovornik "tvrđeg" pristupa.\nValja podsetiti da je šef srpske diplomatije na sednici parlamenta krajem jula, kada je vođena rasprava o mišljenju Međunarodnog suda pravde, izjavio da je spreman da "snosi konsekvence" ukoliko poslanici to zatraže. U njegovu odbranu je, međutim, tom prilikom stao predsednik Tadić, saopštivši da se državna politika u vezi s Kosovom kreira u njegovom kabinetu, a da je zadovoljan načinom na koji je Jeremić sprovodi.\nI opozicione stranke, doduše iz različitih razloga, traže Jeremićevu ostavku.\nPredsednik Liberalno-demokratske partije Čedomir Jovanović zatražio je smenu Jeremića, ocenivši da\nLider liberala Čedomir Jovanović smatra kako je najefikasnija mera koju država u ovom trenutku treba da povuče ' korekcija politike kroz sankcionisanje Vuka Jeremića, što definitivno obavezuje i predsednika Borisa Tadića na drugačije ponašanje.\nSrbija mora iskoristiti pregovore sa EU da promeni spoljnu politiku. Ocenio je da su Srbiji potrebni predstavnici koje će svet uvažavati, naglasivši da "nije normalno" da predsednik zemlje vodi spoljnu politiku.\nNa pitanje zašto ne traži smenjivanje predsednika Srbije, rekao je da se traži rešenje, a ne sukob i to ovako obrazložio:\n“Mi smatramo da je kritika Jeremića kritika čoveka koji je izvršavao političke planove predsednika Republike i da je nemoguće smeniti predsednika na normalan način. Stoga je najefikasnija mera koju država u ovom trenutku treba da povuče korekcija politike kroz sankcionisanje Vuka Jeremića, što definitivno obavezuje i Tadića na drugačije ponašanje”, rekao je Jovanović.\nNagoveštaj novog kursa\nIvica Dačić, potpredsednik Vlade Srbije i ministar policije, izjavio je, međutim, da apsolutno ne podržava eventualne zahteve za smenu Vuka Jeremića i da ne misli da je to tema o kojoj se raspravlja u vladajućoj koaliciji.\n“Što se mene i Socijalističke partije Srbije tiče, mi ne mislimo da je politika koju je vodilo Ministarstvo spoljnih poslova bila ta koja je izazvala neke negativne reakcije u međunarodnoj zajednici. Ja ne mogu sada da se bavim odnosima u Demokratskoj stranci i ako se o tome razgovara u samoj stranci – onda je to njihovo unutrašnje pitanje", rekao je Dačić.\nVuk Jeremić tokom rasprave o Kosovu u Skupštini Srbije, juli 2010\nNagli zaokret koji je doveo do prihvatanja rezolucije u UN-u usaglašene sa Evropskom unijom, automatski dovodi u pitanje kredibilitet šefa diplomatije Vuka Jeremića, ocenjuje za Radio Slobodna Evropa politički analitičar Dejan Vuk Stanković.\n“Projekat Vuka Jeremića koji ima tvrdu nacionalnu priču kao osnovu spoljne politike, doveden je u pitanje izmenjenom rezolucijom iza koje je stao direktno Boris Tadić. Da li će, međutim, doći do ostavke Jeremića, ostaje da se vidi. Treba imati na umu da bi njegova ostavka u stranačko-političkom poimanju stvari donela i značajnu slabost vladajuće koalicije i da bi otvaranjem prostora za opozicionu kritiku otvorila prostor i za napad na samog Tadića. Imajući to u vidu, nije nemoguće ni da Vuk Jeremić opstane, ali da dobije mnogo manji prostor i publicitet za eksponiraje sebe kao političkog lidera”, procenjuje Dejan Vuk Stanković.\n“Još uvek ne znamo kakva će biti sudbina eventualne smene ili ostavke ministra spoljnih poslova”, kaže za Radio Slobodna Evropa politički analitičar Jovan Teokarević.\n“Već odavno, a naročito od presude Međunarodnog suda pravde videlo se da ova politika koja je najviše personalizovana u jednoj ličnosti, zapravo ne vodi nikuda jer i dalje ide ka sukobima i porazima Srbije, ali Vlada nije htela na to da reaguje delimično i zato što je takva politika krajem jula dobila podršku celog parlamenta", podseća Teokarević.\nU Prištini smatraju da je otvoren put normalizaciji odnosa Kosova i Srbije\nPo Teokarevićevom mišljenju, nema sumnje da je emitovan nagoveštaj novog kursa u spoljnoj politici Srbije, ali neizvesno je koliko brzo će promene nastupiti. Beograd tek čekaju pregovori sa Prištinom i tek tada će se videti u kojoj meri se politika srpske vlade promenila.\nNa pitanje da li taj nagoveštaj podrazumeva i novu ličnost koja će biti na čelu spoljnopolitičkog resora Vlade, sagovornik Radija Slobodna Evropa kaže:\n“To bi bio dobar znak i najbolji simbol da se politika promenila. Pogotovo zato što smo veoma često, naročito u poslednje dve i po godine, mogli da čujemo da nastupi ovog ministra spoljnih poslova ne nailaze na dobar odjek u krugovima naših najznačajnijih evropskih partnera. Slično bi se moglo reći i za odnose sa susednim zemljama u našem regionu, koji su u nekoliko navrata pogoršani, zbog neodgovarajućih izjava tog ministra, koje su bile čak I nepomirljivije nego što je to zahtevala ova dosadašnja kosovska politika beogradske vlade”, ocenjuje Teokarević.\nRevidirani tekst Rezolucije o Kosovu\nRedefinisani Predlog rezolucije o Kosovu koji je Srbija usaglasila sa Evropskom unijom (EU)\nb) Uzimajući u obzir njene funkcije i ovlašćenja na osnovu Povelje Ujedinjenih nacija;\nc) Podsećajući na njenu Rezoluciju 63/3 od 8. oktobra 2008. kojom se traži od Međunarodnog suda pravde da da svoje savetodavno mišljenje u vezi sa sledećim pitanjem: ''Da li je jednostrano proglašenje nezavisnosti od strane privremenih institucija samouprave na Kosovu u skladu sa međunarodnim pravom?;\nd) Primivši sa uvažavanjem savetodavno mišljenje Međunarodnog suda pravde od 22. jula 2010. o tome da li je jednostrano proglašenje nezavisnosti u skladu sa međunarodnim pravom kada je u pitanju Kosovo i nakon pažljivog razmatranja istog, uključujući i pitanja o kojima je dato mišljenje;\ne) Prima k znanju sadržaj savetodavnog mišljenja Međunarodnog suda pravde o tome da li je jednostrano proglašenje nezavisnosti u skladu sa međunarodnim pravom kada je u pitanju Kosovo, kao odgovor na zahev Generalne skupštine;\nf) Pozdravlja spremnost Evropske unije da olakša proces dijaloga između strana. Proces dijaloga bi sam po sebi bio faktor mira, bezbednosti i stabilnosti u regionu. Ovaj dijalog bi imao za cilj da unapredi saradnju, ostvari napredak na putu ka Evropskoj uniji i poboljša živote ljudi".


Kabinet predsjednika Srpske finansiraće izgradnju vrtića u Banjaluci | Banjaluka.net\nKabinet predsjednika Srpske finansiraće izgradnju vrtića u Banjaluci\nPredsjednik Republike Srpske Milorad Dodik rekao je da će kabinet predsjednika Srpske finansirati izgradnju vrtića u Banjaluci.\nDodik je nakon sastanka sa gradonačelnikom Banjaluke Igorom Radojičićem novinarima rekao da treba da bude dogovorena lokacija i da će grad riješiti problem imovinskih odnosa i projektovanje, a kabinet predsjednika Republike Srpske obezbijediće sredstva koja će dodijeliti gradu kako bi objekat mogao da bude izgrađen.\n“Veoma je važna dobra saradnja Gradske uprave i republičkih institucija o svim pitanjima koja se odnose na razvoj grada. Želimo da zajednički obezbijedimo što je moguće brže rješavanje nekih problema koji postoje u gradu. Smatram da je u prethodnom vremenu dosta urađeno u okolini grada, te je sada vrijeme da se radi na njegovom novom imidžu”, dodao je Dodik.\nOn je podsjetio da se na teret budžeta Republike rekonstruiše Klinički centar, da vrijednost radova iznosi oko 200 miliona KM, te da su prva faza i neke dogradnje već počele.\n“Očekujem da će početkom iduće godine biti završena kompletna rekonstrukcija, što otvara atraktivnu zonu i za grad i Republiku na mjestu gdje se trenutno nalaze klinike koje će se preseliti na Paprikovac, koju treba osmisliti i stvoriti nešto važno za grad”, smatra Dodik.\nDodik je rekao da će dio sredstava od tog zemljišta biti uplaćen Kliničkom centru za otplatu dugova, ali da gradu treba i nova zgrada Medicinskog fakulteta i Srednje medicinske škole.\nOn je ocijenio da je potrebno planirati zatvaranje ulice od Narodnog pozorišta Republike Srpske do kina “Palas” i osmišljavanja tog prostora kao pješačke i komercijalno-turističke zone.\nGovoreći o banjalučkoj “Toplani” Dodik je rekao da se ne smije dozvoliti da se dođe do neizvjesnosti na početku sezone grijanja, te da će podržati izgradnju nove toplane.\n“To treba što prije uraditi da na početku sezone grijanja imamo i nove i stare mogućnosti i da kombinovanjem toga imamo sigurno grijanje”, dodao je Dodik.\nDodik je istakao da je Vlada Srpske preuzela na sebe dug ovog preduzeća od 29 miliona KM prema preduzeću “Optima” iz Banjaluke jer i ovo preduzeće ima neke obaveze prema Republici, te je postignuta saglasnost da se to trilateralno riješi, što će za trećinu smanjiti dugove “Toplane”.\n“Realno je očekivati da do početka sljedeće godine završimo dio auto-puta od petlje u Mahovljanima do Drugovića, prema Prnjavoru, a u završnim smo fazama dogovora dalje izgradnje auto-puta od Banjaluke prema Prijedoru i Mrkonjić Gradu i srednjem Jadranu”, naveo je Dodik i napomenuo da je u završnim pregovorima i početak izgradnje auto-puta od Rače prema unutrašnjosti Republike.\nOn je poručio da Banjaluka mora pridobiti imidž srednjoevropskog grada, centralnog, političkog, finansijskog, turističkog i privrednog centra Republike Srpske.\nGradonačelnik Banjaluke Igor Radojičić rekao je da je tokom sastanka bilo riječi o kapitalnim projektima grada koji se odnose na vodosnabdijevanje i druge društvene djelatnosti, gdje su Vlada ili republičke institucije uključene na odeđen način, bez obzira da li je riječ o imovinskim odnosima, velikom projektu “Crna vrela” ili izgradnji vrtića i dječijih igrališta.\n“Imamo niz regulacionih planova koji obuhvataju cijelo urbano jezgro, kao i druga područja, tako da smo u prilici da planiramo, konstruišemo novi izgled našeg grada”, dodao je Radojičić.\nGovoreći o zemljištu, na kome su trenutno smješteni Hirurgija i Psihijatrija, gradonačelnik je rekao da i grad i Klinički centar tvrde da je njihovo vlasništvo, te da je važno kako će to biti predviđeno regulacionim planovima.


Drugi pišu 97\nNaime, lider SNS i prvi potpredsednik vlade Aleksandar Vuèiæ je od Zapada dobio odrešene ruke da na polju borbe protiv korupcije radi sve što smatra da je potrebno, što æe on iskoristiti i za promenu gradske vlasti u Beogradu, tj. za rušenje predsednika DS Dragana Ðilasa s mesta gradonaèelnika.\nNaprednjaci su rešeni da promene vlast u prestonici i veæ sada imaju veæinu da obore DS, ali biraju pravi trenutak kako ne bi ispalo da se prekomponovanjem gradskih vlasti narušava izborna volja Beograðana i da je Ðilas žrtva njihove gole ambicije, objašnjavaju sagovornici lista "Danas", a prenosi "Novi magazin".\nOtvaranje najkrupnijih i po Ðilasa najbolnijih tema - Bus plus i eventualnih kriminalnih radnji u javnim preduzeæima i direkcijama se navodno tempira za politièki najpogodniji momenat, kada reputacija predsednika DS bude toliko ugrožena da æe javnost njegov odlazak sa vlasti doživeti kao pravi potez.\nKao što je objavljeno preko provladinih medija sredinom novembra, Tužilaštvo je inspektorima za privredni kriminal pri beogradskoj policiji "prosledilo kriviènu prijavu, podnetu zbog sumnje da je sistem Bus plus uveden preko nameštenog tendera, èime je naneta šteta graðanima Beograda".\nNije navedeno protiv koga je sve prijava podneta, ali ako policija prikupi dovoljno dokaza, sledi procesuiranje sluèaja, a politièku štetu æe snositi iskljuèivo Dragan Ðilas, koji je lièno promovisao ovaj sistem.\nS druge strane, Državna revizorska institucija je zbog nenamenskog korišæenja sredstava iz budžeta Grada Beograda za 2010. odluèila da krivièno goni šestoricu gradskih sekretara i direktore dve direkcije, dok je zbog kršenja zakona o budžetskom sistemu i o javnim nabavkama podnela prekršajne prijave protiv èetvorice direktora javnih preduzeæa.\nKako istièu sagovornici lista "Danas", ovo æe biti iskorišæeno da bi se gradonaèelnik Ðilas "po komandnoj odgovornosti" proglasio glavnim politièkim krivcem za zloupotrebe i da se u Skupštini grada zahteva njegovo razrešenje.\nNaprednjaci veæ sada imaju veæinu u Skupštini grada Beograda, odnosno PUPS je praktièno doneo odluku da se prikloni partnerima s republièkog nivoa, rekli su sagovornici lista "Danas" iz politièkih i diplomatskih krugova.


banja vrujci Archives - Kolubarski Info\nTag: banja vrujci\nObeležen svetski dan turizma\nAdmin September 28, 2020 0 Komentara\nVeć dugi niz godina, Svetska turistička organizacija Ujedinjenih nacija 27. septembra obeležava Svetski dan turizma. Svuda u svetu organizuju se brojne aktivnosti i događaji sa ciljem da se podigne svest\nMionica obeležava Evropsku nedelju mobilnosti\nAdmin September 22, 2020 0 Komentara\nOpština Mionica treći put obeležava Evropsku nedelju mobilnosti i na taj način doprinosi povećanju svesti o značaju urbane mobilnosti i saobraćaja bez izduvnih gasova. Ovogodišnji program obiluje zanimljivim i edukativnim\nAdmin June 16, 2020 0 Komentara\nPredsednik opštine Mionica Boban Janković je prošlog petka sa predstavnicima Udruženja obolelih od multiple skleroze obišao zgradu novog Terapijskog centra za obolele od ove bolesti u Banji Vrujci. Janković je\nAdmin May 26, 2020 0 Komentara\nDanas su potpredsednik Vlade i ministar trgovine, turizma i telekomunikacija gospodin Rasim Ljajić i v.d. direktora Turističke organizacije Srbije gospođa Marija Labović, u pratnji svojih saradnika i novinara iz Beograda,\nVODAVODA potpisala Sporazum o izvozu i distribuciji vode u Katar, Bahrein i Saudijsku Arabiju\nredakcija April 27, 2018 0 Komentara\nTokom trodnevne posete Srbiji, kompanija “Caro General Trading” iz Kuvajta i njihovi partneri iz Katara, Bahreina i Saudijske Arabije, pored posete Domu VODAVODE u Banji Vrujci, danas su u prostorijama


BIH “Swot”: Pred Republikom Srpskom godina kriza – Bosna online\n30 Decembra, 2012 bosnatopvjesti\nBIH “Swot”: Pred Republikom Srpskom godina kriza\nBANJA LUKA – Dosljedna realizacija mjera iz Ekonomske politike važna je i zbog teške trenutne ekonomske situacije, jer Republika Srpska u 2013. godinu ulazi u recesiji koja je najvećim dijelom posljedica pada industrije, poljoprivrede i građevinarstva, upozorilo je Udruženje ekonomista Republike Srpske – „Swot“.\nTokom ove godine došlo je i do povećanja vanjskotrgovinskog deficita, stope nezaposlenosti, ali i broja penzionera, što dodatno usložnjava ekonomsku situaciju u RS.\nStoga je i jedno od upozorenja da će, u uslovima kada se broj penzionera u RS gotovo izjednačio s brojem zaposlenih (237.520), najavljeno smanjenje plaća u javnom sektoru predstavljati dodatni udar na izvorne prihode Fonda PIO.\nZato je sve izvjesnije da efekti kratkoročne finansijske stabilizacije Fonda PIO, primjenom novog zakona, neće biti dovoljni za održavanje postojećeg nivoa penzija i životnog standarda ove socijalno izuzetno osjetljive populacije, koja čini oko 16 posto ukupnog procijenjenog broja stanovnika u RS.\nU najnovijem kvartalnom monitoru, ekonomisti “Swota” analizirali su budžet i Ekonomsku politiku RS za 2013. godine s osvrtom na makroekonomka kretanja u godini koja je na izmaku.\nNepovoljna makroekonomska kretanja tokom cijele 2012. godine, neizvjesnost koju nosi 2013. godina, te povećan iznos za servisiranje spoljnog duga ključna su ograničenja koja su uticala na visinu i strukturu entitetskog budžeta za 2013. godinu.\nRast nezaposlenosti, smanjenje životnog standarda i kupovne moći stanovništva u najvećoj mjeri su posljedica nedostatka privredne aktivnosti, navode ekonomisti i dodaju da je kontrakcija domaće proizvodnje dio sveprisutnog nepovoljnog trenda u zemljama okruženja i šire, ali nije i jedin razlog.\nNaime, dublji uzroci leže u strukturnim slabostima industrije u RS, među kojima se posebno izdvajaju visoki stepen sektorske koncentracije i nedostatak prerađivačkih kapaciteta, koji će još dugo predstavljati latentno krizno žarište, ali ne i zvanično objašnjenje loših industrijskih rezultata.\nJoš jednom upozoravaju da predviđene javne investicije mogu biti pokretač rasta, ali i dovesti do povećanja zaduženosti, jer su izvori finansiranja uglavnom strani (81 posto), većim dijelom kreditni, a manjim dijelom grantovi.\n– Bez obzira da li se finansiraju putem republičkog budžeta ili javnih preduzeća investicije se moraju ocjenjivati u svjetlu doprinosa koji imaju za smanjenje nezaposlenosti i povećanje stopa rasta. Vlada, dakle, mora nastaviti tragati za politikama koje će dovesti do povećanja privrednog rasta i smanjenja nezaposlenosti, ukazuju ekonomisti.\nIpak, budžet i mjere Ekonomske politike nude potencijalno dva poboljšanja u javnim finansijama RS, koja se ogledaju u zaustavljanju trenda rasta javnog sektora i popravljanju strukutre javnih rashoda.\n– Da li će ova potencijalna poboljšanja biti realizovana zavisi od načina implementacije predloženih politika i mogućnosti postizanja konsenzusa sa socijalnim partnerima, stav je ekonomista RS.\nTo su s pravom potencirali i predstavnici poslovne zajednice poručivši da nije toliko važno da li su oni zadovoljni mjerama iz Ekonomske politike za 2013., već da je mnogo bitnije koliko će one biti dosljedno primijenjene i realizovane kako bi zacrtani ciljevi bili ostvareni.\nUpozorenje privrednika potpuno je logično, jer mjere predviđene ekonomskom politikom u prethodnim godinama nisu, kako konstatiraju u „Swotu“, dosljedno provedene.\nPored nespornog utjecaja svjetske ekonomske krize na privredna kretanja u RS, postojećem stanju su značajno doprinijeli i određeni faktori na koje je Vlada RS-a donekle mogla utjecati.\nBIH "Swot": Pred Republikom Srpskom godina kriza\nPrevious Stanovnistvo Bosne i Hercegovine prema starosti i spolu prema popisu iz 1991 godine\nNext Broj poginulih u Bosni i Hercegovini za vrijeme rata 105 000 procjene haskog tuzilastva


Baletske zvezde iz Sankt Peterburga u centru „Sava“ - Sputnjik Srbija\n© Foto : Stas Levshin\n17:39 18.11.2019 Preuzmite kraći link\nU saradnji grada Sankt Peterburga i centra „Sava“ biće organizovana dva dana vrhunske baletske umetnosti u Beogradu. U dogovoru sa predstavnicima Komiteta za kulturu grada Sankt Peterburga, u srpskoj prestonici će se predstaviti izuzetni baletski umetnici koji će izvesti najsjajnije komade klasičnih baleta svetskih repertoara Arama Hačaturijana, Igora Stravinskog, P. I. Čajkovskog, Adolfa Adama, Edvarda Griga, Ludviga Minkusa i moderne koreografije.\n© Foto : Sava Centar\nBalet iz Sankt Peterburga\nRuski balet je uvek bio i ostaje jedan od simbola veličine ruske države i njene kulture, koji je u celom svetu prepoznatljiv pre svega zbog vrhunskih dometa umetnika iz Rusije, a i zbog toga što je balet jedinstvena umetnost koja ne poznaje jezičke i kulturne barijere. Gala predstave baletskih zvezda iz Rusije osvajaju srca poklonika pravih i trajnih vrednosti, a nastupe baletskih majstora iz Sankt Peterburga karakteriše istinska emocija, široka lepeza izražajnosti plesa i duša glumačkog izražavanja u baletskom ruhu.\nPredstave će biti održane dva dana zaredom, 22. i 23. novembra.\nCene karata su 2.000, 1.700, 1.400 i 1.100 dinara i mogu se kupiti na Blagajni centra „Sava“, kao i na svim prodajnim mestima www.tickets.rs.\nbalet, Sankt Peterburg


Ozon i Breznica: Nadležni da se posvete problemu zagađenja vazduha u Pljevljima\nAPEL EKOLOŠKIH ORGANIZACIJA\nVećina građana Pljevalja koja je boravila na otvorenom žalila se na teško disanje, ističu iz ovih organizacija\n25.11.2018. 15:14h Ažurirano: 12.01.2019. 21:06h\nEkološke organizacije Ozon i Breznica pozvale su nadležne institucije da se posvete rješavanju problema aerozagađenja u Pljevljima, jer su mjere kojima je trebalo smanjiti nivo zagađenja vazduha doživjele apsolutni neuspjeh.\nNavodi se da je intezivna javna i argumentovana diskusija o tom alarmantnom ekološkom problemu neophodna, jer on uzrokuje najteža oboljenja, prerane smrti, raseljavanje i siromaštvo.\n„I ovog puta saosjećajući sa građanima Pljevalja, čija je životna sredina najugroženija u ekološkoj državi Crnoj Gori, ne možemo a da ne primjetimo njihovu pasivnost i očekivanje da će neko drugi rješiti problem aerozagađenja ili da će se vazduh prečistiti sam od sebe“, dodaje se u saopštenju.\nKako su kazali iz ekoloških organizacija Ozon i Breznica, većina građana Pljevalja koja je boravila na otvorenom žalila se na teško disanje.\n„Poručujemo građanima da se vode sopstvenim iskustvima, da vjeruju sopstvenim plućima i preduzmu akciju kako bi ostvarili prava na čist vazduh, garantovana Ustavom, velikim brojem važećih zakona i potvrđenih međunarodnih ugovora“, navodi se u zajedničkom saopštenju Ozona i Breznice.\nU tim ekološkim organizacija smatraju da bi građanima Pljevalja najbolji indikator kvaliteta vazduha trebalo da budu njihovi respiratorni organi.\n„Kao ni mnogo puta do sada, ni ovo saopštenje nema za cilj uznemiravanje ili manipulaciju javnosti, niti smo vođeni željom za medijskom pažnjom, kako je to slučaj kod nekih koji politikantskim pristupom žele skrenuti pažnju na sebe i kroz tu ozbiljnu životnu problematiku“, poručili su iz Ozona i Breznice.\nOni su pozvali nadležne institucije da proaktivnim pristupom pravovremeno i kontinuirano informišu građane Pljevalja o važnim detaljima u vezi sa kvalitetom vazduha.\n„Zatvaranjem prozora i ostajanjem u stanovima i kućama, ne može se zaštiti zdravlje građana“, kaže se u saopštenju.\nNavodi se da su kratkoročne i srednjoročne mjere kojima je trebalo smanjti nivo zagađenja vazduha doživjele totalni debakl u praksi.\nOzon i Breznica su pozvali sve nadležne institucije da se sa ozbiljnošću i pažnjom posvete rješavanju tog alarmantnog životnog problema građana Pljevalja.\n„Međunardnim signalom za pomoć S.O.S. pozivamo i relevantne međunarodne institucije , a naročito Evropsku uniju (EU), sa kojom smo u procesu pregovora, da doprinese rješavanju problema aerozagađenja u Pljevljima, jer životna sredina nema granica, kao nažalost ni posljedice zagađenja“, zaključuje se u saopštenju.


Kompleks Petnica - Program arheologija\nKompleks Istraživačke stanice Petnica sastoji se od niza različitih segmenata koji obuhvataju kapacitete za smšetaj i ishranu, radne sale i kabinete, stručnu biblioteku, kao i niz specijalizovanih laboratorija.\nSmeštaj i ishrana učesnika\nU samom kompleksu nalazi se hotel sa oko 170 ležajeva u sobama sa 1, 2, 3 i 4 kreveta. Sve sobe imaju zasebno kupatilo, klimatski sistem i pokrivene su wi-fi sistemom. Restoran sa kuhinjom raspolaže sa oko 250 mesta u kome je učesnicima obezbeđena ishrana u tri obroka: doručak, ručak i večera. U sklopu restorana nalazi se i kafe u kome učesnici mogu dobiti različite vrste kafa i čajeva, osvežavajuća pića i vodu, slatkiše i sendviče, kao i sredstva za ličnu higijenu.\nRadne sale i kabineti\nKompleks sadrži nekoliko različitih radnih sala i kabineta koje su opremljene savremenim nameštajem i tehničkom opremom za prikaz digitalnih prezentacija sa internet podrškom, wi-fi i sound sistemima. Kapacitet sala je od 20 do 40 mesta, kao i posebna konferencijska sala sa oko 150 sedišta. U zavisnosti od aktivnosti radni kabineti se posebno uređuju nameštajem i opremom prilagođeni za datu aktivnost.\nU okviru ove celine nalazi se i računarski centar opremljen sa oko 50 destop računara, sa Linox i Windows operativnim sistemima, i internetom. Namena centara usmerena je na obuku učesnika u određenim segmentima rada sa različitim softverskim paketima i programima, kao i nesmetanu upotrebu od strane učesnika za sopstvene potrebe.\nBiblioteka raspolaže sa oko 50 000 naučnih knjiga i časopisa, kao i nekoliko desetina elektronskih izdanja. Pored osnovnog dela biblioteke u kojima se nalaze sva izdanja razvrstani po naučnim oblastima, nalazi se i nekoliko zasebnih sala čitaonica, kao i prostora za noćni rad. Elektronska izdanja mogu se pretraživati i čitati na nekoliko Macintosh računara u samoj biblioteci, dok su celokupni resursi biblioteke na nesmetanom raspolaganju učesnicima.\nU okviru kompleksa Istraživačke stanice Petnica nalazi se i nekoliko specijalizovanih laboratorija za arheologiju, biologiju, elektroniku, fiziku, geologiju i hemiju. Sve laboratorije su opremljene savremenim nameštajem i tehničkom opremom, sa kapacitetom od 20 do 40 učesnika. Osnovna zamisao laboratorija jeste realizacija različitih vidova prikaza i obuke učesnika, sa različitih programa i programskih aktivnosti u okviru Istraživačke stanice Petnica.\nKabinet i laboratorija za arheologiju


Skuplji ali daleko ekološkiji i tiši od dizel vozova; foto: alstom\nProšle nedelje, pušteni su u promet najsavremeniji ekološki vozovi koji će od sada svakodnevno prelaziti distancu od 100 kilometara na severu Nemačke.\nDva komercijalna voza iz serije Coradia iLint lansirala je kompanija za održivu mobilnost Alstom iz Francuske. Vozovi su odmah pušteni u saobraćaj, što znači da već nekoliko dana bez problema prevoze putnike između gradova Kukshafen, Bremerhafen, Bremerverde i Bukstehude.\nHenri Poupart-Lafarge, predsednik i izvršni direktor Alstoma, izjavio je da Coradia iLint vozovi predstavljaju pravu revoluciju i budućnost mobilnosti. Sada kada je prvi voz na vodonični pogon počeo da razvozi putnike, spreman je i za serijsku proizvodnju, prenose strani mediji.\nZa jedan tank vodonika, ovi vozovi mogu da pređu do 1.000 kilometara i to pri maksimalnoj brzini od 140 km/h.\nZa sada u ovom delu Južne Saksonije saobraćaju dva ovakva voza od ukupno 14. Predviđeno je da do kraja 2021. godine, bude zamenjeno i ostalih dvanaest. Na ovaj način će Južna Saksonija postati prvi region u svetu sa razvijenom mrežom vozova na vodonični pogon.\nEkološki i brzi\nBitno je istaći da stanovnici ovog područja u rasporedu vožnji neće primetiti nikakve promene, budući da su novi vozovi podjednako brzi kao i oni koji idu na dizel. Za jedan tank vodonika, Coradia iLint vozovi mogu da pređu do 1.000 kilometara i to pri maksimalnoj brzini od 140 km/h.\n„Vodonik je realna, nisko-emisivna i efikasna alternativa za dizel. Ovim vozovima može da se upravlja na čist i ekološki način, posebno na sekundarnim železničkim mrežama gde su nadzemne linije neekonomične ili još uvek nisu dostupne“, zaključio je Enak Ferlemann, komesar Savezne vlade za železnički saobraćaj i sekretar Federalnog ministarstva transporta i digitalne infrastrukture u Nemačkoj.\nOvako izgleda punjenje vozova na vodonik:\nVodonični vozovi jesu daleko skuplji od njihovih prethodnika, što je i glavni razlog zašto neće sve države Evrope moći tak brzo da se prebace na njih, ali su ipak mnogo jednostavniji za održavanje. Zanimljivo je i to da su i mnogo tiši nego prethodni, a funkcionišu tako što ćelije vodonika i kiseonika pretvaraju u električnu energiju pri čemu se višak energije čuva u litijum-jonskim baterijama. Voda i vodena para jedine su materije koje ovi revolucionarni vozovi izbacuju tokom rada.\nŽeleznička stanica u Beogradu – Neprevaziđeni raskorak\n#alstom #bez emisija #brzi voz #Coradia iLint #ekoloski saobracaj #ekoloski voz #evropski saobraćaj #nemacka #saobracaj #vodonicni pogon #vodonik #zeleznica


Sarajevo prvi put u publikaciji "City Leaders": Prijestolnica sa velikim potencijalom - Akta.ba\nSarajevo prvi put u publikaciji "City Leaders": Prijestolnica sa velikim potencijalom\n12.01.2011. 11:56 / Izvor: eKapija.ba\nGrad Sarajevo je po prvi put predstavljen u publikaciji "City Leaders" za 2011. godinu, u organizaciji PropertyEU i MIPIM World-a, organizacija koje djeluju na globalnom nivou sa svrhom razvoja tržišta nekretnina i razvoja glavne baze podataka za investitore širom svijeta.\n"City Leaders" prezentira 100 vodećih evropskih gradova koji predstavljaju dio zajedničkog tržišta za međunarodne investitore. Prema City Leaders metodologiji grad Sarajevo je svrstan u "REINVENTED CAPITALS", što znači da Sarajevo ulazi u red vodećih tranzicijskih prijestolnica sa velikim potencijalom i šansama za dinamičan ekonomski razvoj.\nCity Leaders piše o Sarajevu: Izuzetan geografski položaj grada Sarajeva u Bosni i Hercegovini, te njegove klimatske, geološke, deomografske i makroekonomske karakteristike, doprinijele su upravo da je Sarajevo centar javne uprave i privrede. Dobar poslovni ambijent rezultat je uspješne saradnje javnog i privatnog sektora na polju unapređenja ukupnog ekonomskog razvoja. Grad je također i glavni edukacijski centar.\nJedan od bosanskohercegovačkih prioriteta jeste i formiranje ICT inkubatora i ICT tehnoloških parkova u vodećim univerzitetskim centrima kao što je Sarajevo. Kroz Sarajevo prolaze i glavni evropski putevi, spajajući ga tako sa Budimpeštom na sjeveru i Pločama na jugu. Grad ima razvijen sistem gradskog prijevoza: trolejbusa, tramvaja i autobusa. Sarajevo zasigurno postaje glavno polje infrastrukturne obnove: mnogi putevi su obnovljeni, tramvajski sistem je u fazi modernizacije i rekonstrukcije, kao i novi mostovi i putevi.\nGradska politika je posebno usmjerena ka razvoju turizma, što je i nagrađeno preporukama časopisa "Lonely Planet", prema kome je Sarajevo svrstano u top 10 turističkih destinacija za posjetiti u 2010. godini. Sarajevo također, kontinuirano radi na unapređenju poslovnog ambijenta grada. Gradske općine imaju biznis centre koji omogućavaju slobodan pristup informacijama, te stručnu i pravnu pomoć domaćim i stranim investitiorima".\n#ICT tehnološki parkovi


ZVUČNA ŠETNJA DORĆOLOM - Muzika inspirisana ulicama\nUrban BUG :: Magazin :: Art Area :: ZVUČNA ŠETNJA DORĆOLOM - Muzika inspirisana ulicama\nKolektiv ImprovE www.i2.rs iz Beograda nastavlja seriju zanimljivih događaja koje u saradnji sa velikim brojem stranih i domaćih umetnika realizuje jednom mesečno na različitim lokacijama u gradu. U okviru devetog po redu, u nedelju 15. septembra, sa početkom u 18 časova biće izvedena prva ove vrste zvučna šetnja Doćolom. Na poziv ovog kolektiva i u saradnji sa projektom „Zvučna mapa Dorćola“ sedmoro umetnika kreiralo je jedinstvene audio materijale sačinjene od snimaka prikupljenih na ulicama u kojima će se šetnja odvijati.\nphoto by Belgrade Raw\nProjekat „Zvučna mapa Dorćola“ se već dve godine bavi zvučnim mapiranjem ovog dela grada, prikupljajući najinteresatnije priče lokalnih stanovnika i autentučne zvukove sa obe strane Dušanove ulice. Tokom ove godine, ideja je proširena i na Savamalu, pa će se nakon skoro završene istraživačke faze u javnosti pojaviti i nova mapa sa različitim pričama sa desne obale Save. Proces beleženja ove vrste nasleđa važan je za kako za lokalni identitet u čijem očuvanju učestvuju i sami stanovnici, tako i za ukupno predstavljanje istorije, razvoja i svakodnevnice pojedinačnih delova Beograda. Osnovni način predstavljanja sadržaja jeste online mapa www.zvucnamapadorcola.rs i anroid aplikacija predviđena za korisnike koji žele da celokupan doživljaj imaju na licu mesta za koje je sama priča vezana.\nOkupljanje posetilaca planirano je za 18 sati ispred UK Parobrod odakle će šetnja i krenuti. Svi zainteresovani trebalo bi sa sobom da imaju mp3 plejer ili neki smart uređaj kako bi sadržaj na licu mesta mogli da preuzmu. Organizatori su pripremili i određeni broj uređaja za ustupanje (uz neki lični dokument) prilikom početka šetnje.\nI Buried Paul (BR/DE) https://soundcloud.com/iburiedpaul\nSam svojsopstveniringišpil (RS).\nSpisak umetnika koji učestvuju


Selaković: Izetbegović ne poštuje teritorijalni integritet Srbije - Moja Hercegovina\nPočetna / Selaković: Izetbegović ne poštuje teritorijalni integritet Srbije\nBosna i Hercegovina • Srbija\n14. Novembra 2017. 10:07\nGeneralni sekretar predsjednika Srbije Nikola Selaković ocijenio je da izjava člana Predsjedništva BiH Bakira Izetbegovića pokazuje da on ne poštuje teritorijalni integritet Srbije.\n“Nije suština u tome da li on to može, nego u tome da poslije višegodišnjeg ulaganja u odnose sa BiH čujemo legalnog i legitimnog predstavnika BiH koji bi priznao nezavisnost Kosova da od njega zavisi”, kazao je Selaković za RTS.\nSelaković je kazao da je izjava Izetbegovića “sve samo ne neozbiljna” i dodao da je “najopasniji deo izjave to što on govori o namjeri jednog od predstavnika naših suseda, a to je da ne poštuje teritorijalni integritet Srbije”.\n“Bakir je rekao da izražava nadu da će Kosovo biti priznato od strane BiH i time je rekao šta on želi, oseća i šta misli o tom pitanju”, ocijenio je Selaković.\nUpitan o mogućnosti da međunarodna zajednica reaguje na tu izjavu, Selaković je kazao da “se nada da će međunarodna zajednica napokon nešto da uradi”.\n“A da li će, iskreno, ne mislim. Boli izjava Izetbegovića, ali i licemjerje međunarodne zajednice koja po starom običaju svjedoči dvostruke aršine kada je u pitanju Srbija”, izjavio je Selaković.\nKomentarišući izjavu Bakira Izetbegovića da “bi svaka zemlja teritorijalni integritet branila ratom kao i da je spreman na rat ukoliko Republika Srpska pokuša da se osamostali na referendumu od BiH”, Selaković je ocijenio da su takve izjave “veoma opasne i da treba dobro razmisliti o tome šta je Bakir Izetbegović rekao”.\n“S jedne strane on ne priznaje teriorijalni integritet Srbije, a sa druge strane za očuvanje teritorijalnog integriteta BiH on poteže sva ratna sredstva”, kazao je Selaković.\nBošnjački član Predsjedništva Bosne i Hercegovine Bakir Izetbegović juče je za Deutsche Welle rekao da je, što se njega tiče, Kosovo do sada trebalo da bude priznato, ali da je za to potreban konsenzus na nivou BiH.\nUpitan da sa “da” ili “ne” odgovori da li će BiH u jednom trenutku priznati Republiku Kosovo, Izetbegović je rekao: “Nadam se da da”.\nOznakeBakir Izetbegović BiH nikola selaković srbija


Sjenica – ”Djevojčica je bila umalo zaklana od strane psa” – Sandzaklive.rs\nSjenica – ”Djevojčica je bila umalo zaklana od strane psa”\n0 1,454 Manje od minute\nDevojčica koja je juče povređena kada ju je napao pas u Sjenici išla je kod drugarice da se igra u dvorište, gde se nalazio pas rase američka akita, saznaje Nova.rs iz sjeničkog Doma zdravlja.\nPas je skočio na devojčicu koji ju je ubrzo napao, ali na svu sreću naišao je prolaznik koji je uspeo da je spasi i da je prebaci do Doma zdravlja u Sjenici.\n“Devojčica je bila umalo zaklana od strane psa, povrede su neverevotne, jedva smo uspeli da pružimo prvu pomoć i devojčicu transportujemo u Opštu Bolnicu u Novom Pazaru. Tamo je operisao dr Badić i mi za sada nemamo neke druge informacije”, rečeno je za naš portal iz Sjeničkog Doma zdravlja. (Nova.rs)\n"NE DAMO VIŠE DA NAS TRUJU" - Seljani kod Sjenice blokirali ulaz u deponiju i ne dozvoljavaju dovoz smeća


MUP ODGOVARA NA NAVODE NVO: Ne zabranjujemo proteste već pravimo balans | Pink M\nCilj Ministarstva unutrašnjih poslova (MUP) nije da se onemogući ili obesmisli legitimno pravo na slobodu mirnog okupljanja, već da se pronađe adekvatan balans između prava jednih da protestvuju i drugih građana da uživaju svoja prava, koja su im takođe Ustavom zagarantovana, saopšteno je iz resora Mevludina Nuhodžića. Iz NVO sektora je, podsjetimo, nedavno ocijenjeno da je zabrana organizovanja javnih okupljanja na saobraćajnicama protivna crnogorskom Ustavu i međunarodnim standardima.\nDATUM: 19.05.u 11:16\n– Uvažajući dileme nevladinog sektora u vezi sa najavljenim izmjenama Zakona o javnim okupljanjima i javnim priredbama, još jednom napominjemo da cilj Ministarstva nikako nije da se onemogući ili obesmisli legitimno, Ustavom zajemčeno i međunarodno priznato pravo na slobodu mirnog okupljanja. Cilj je da se pronađe adekvatan balans između prava jednih da protestvuju i drugih građana da uživaju svoja prava koja su im takođe Ustavom i zagarantovana – saopštio je MUP.\nCilj MUP-a nije da se onemogući pravo na slobodu mirnog okupljanja, već da se pronađe adekvatan balans između prava jednih da protestvuju i drugih građana da uživaju svoja prava\n– Pravo mirnog okupljanja, sloboda mišljenja, iskazivanje bunta ili neslaganja neotuđiva su prava slobodnog čovjeka. Međutim, uživanje prava i sloboda zagarantovanih Ustavom, zakonom i ratifikovanim međunarodnim propisima ne može se tumačiti u apsolutnom smislu, odnosno ne mogu se koristiti na način da ugrožavaju prava drugih. Kada govorimo o stepenu zaštite ljudskih prava i sloboda smatramo da smo kao država najznačajnije rezultate postigli upravo na polju ljudskih prava u čijem su fokusu jednakost svih ljudskih bića, bez obzira na razlike koje među njima postoje, kao što su socijalne, političke, ekonomske i druge – pojasnili su iz MUP-a.\nCitirajući član 52 Ustava, po kojem se „jemči sloboda mirnog okupljanja bez odobrenja uz prethodnu prijavu nadležnom organu“, iz MUP-a navode da to ne znači da je to apsolutno pravo, jer se u istom članu propisuje da se „sloboda okupljanja može privremeno ograničiti odlukom nadležnog organa radi sprječavanja nereda ili vršenje krivičnog djela, ugrožavanja zdravlja, morala ili radi bezbjednosti ljudi i imovine u skladu sa zakonom“.\n– Zakon o javnim okupljanjima i javnim priredbama propisuje da je ‘prostor prikladan za javno okupljanje, javno mjesto pristupačno i prikladno za okupljanje lica čiji broj i identitet nije unaprijed određen i na kojem okupljanje lica ne dovodi do ugrožavanja ljudskih prava i sloboda i posebnih manjinskih prava i sloboda, zdravlja lica ili bezbjednosti imovine’. Podsjećamo i na tumačenje Komiteta za ljudska prava UN-a člana 21 Međunarodnog pakta o građanskim i političkim pravima: Pravo na mirno okupljanje će biti priznato. Nijedno ograničenje ne može biti nametnuto ostvarivanju ovog prava, osim onih koja su u skladu sa zakonom i koja su neophodna u demokratskom društvu u interesu nacionalne bezbjednosti ili javne bezbjednosti, javnog reda, zaštite javnog zdravlja ili morala ili zaštite prava i sloboda drugih – saopštio je MUP.\nMAKEDONSKI MUP: Izbori protekli mirno\nNUHODŽIĆ: Povjerenje građana u policiju raste


SAD, EU i Britanija osnovale savetodavnu grupu za ratne zločine u Ukrajini | EurActiv Serbia\nEvropska unija, SAD i Velika Britanija osnovale su Savetodavnu grupu za zločine (ACA), mehanizam koji za cilj ima da obezbedi efikasnu koordinaciju na terenu kada se radi o utvrđivanju odgovornosti za zločine počinjene tokom ruske agresije na Ukrajinu.\nCilj grupe je pružanje savetodavne i operativne pomoći timu Kancelarije glavnog tužioca Ukrajine u procesuiranju ratnih zločina, saopštio je Stejt department.\nGrupa će, kako se navodi, tužiocima iz Ukrajine pomoći u prikupljanju dokaza, forenzičkoj istrazi na mestu zločina, sastavljanju optužnica, istraživanju slučaja silovanja i podstaći ekspeditivno raspoređivanje finansijskih resursa.\nSavetodavnu grupu će činiti iskusni viši tužioci za ratne zločine, istražitelji, vojni analitičari, forenzičari i drugi stručnjaci.\nZbog trenutne bezbednosne situacije u Ukrajini, stručnjaci su prvenstveno smešteni u jugoistočnoj Poljskoj, ali će operativno biti angažovani u Ukrajini, uključujući kratkoročne misije i interakciju na licu mesta sa članovima kancelarije ukrajinskog tužioca i drugim međunarodnim partnerima.\nKada bezbednosna situacija dozvoli, očekuje se da će se stručnjaci i pomoćno osoblje u potpunosti preseliti u Ukrajinu.\nŠef diplomatije Evropske unije Žozep Borel je izjavio da je neophodno da svi odgovorni za "strašne zločine počinjene tokom ničim izazvane ruske vojne agresije u Ukrajini budu izvedeni pred lice pravde".\n"Za ratne zločine ne može biti nekažnjivosti. Savetodavna grupa za zločine će pružati savete i podržavati napore jedinica za ratne zločine ukrajinskog glavnog tužioca da prikupe, sačuvaju i analiziraju dokaze o zločinima kako bi pomogla istrazi i osigurala da pravda ide svojim tokom", izjavio je on.\nAmerički državni sekretar Entoni Blinken je izjavio da je ACA element posvećenosti SAD kako bi odgovorni za zločine bili pozvani na odgovornost.\nBritanska ministarka spoljnih poslova Liz Tras rekla je da su odlučni da odgovorne za "gnusne zločine" odgovaraju.\n"Velika Britanija se već jasno obavezala da će podržati Ukrajinu u njenim istragama, uključujući slanje stručnjaka za ratne zločine i obezbeđivanje dodatnih sredstava", rekla je Tras.\nUkrajinska državna tužiteljka Irina Venediktova izjavila je da postoje brojni dokazi o zločinima koje su ruski vojnici počinili na teritoriji Ukrajine nad civilima, uključujući decu.\n"Stvaranje ove grupe za podršku i savete međunarodnih stručnjaka sa iskustvom u drugim međunarodnim krivičnim sudovima i domaćoj krivičnopravnoj praksi pomoći će tekućem radu naših timova u istrazi i krivičnom gonjenju ovih zločinaca", rekla je.


Sedmična konferencija za štampu MKSJ - 2 oktobar 2013 | Međunarodni krivični sud za bivšu Jugoslaviju\nSedmična konferencija za štampu MKSJ - 2 oktobar 2013\nNa specijalnoj plenarnoj sednici održanoj juče sudije MKSJ su ponovo izabrale sudiju Theodora Merona za predsednika Međunarodnog suda i sudiju Carmela Agiusa za potpredsednika na dvogodišnji mandat koji počinje 17. novembra 2013. Tokom glasanja za predsednika sudija Meron je dobio dvanaest glasova, dok je sudija O-Gon Kwon dobio šest glasova. Nakon što je sudija Meron reizabran, imenovao je sudiju Agiusa za potpredsednika, a sudija Agius je reizabran opštim konsenzusom.\nU postupku protiv Radovana Karadžića, predsednik Međunarodnog suda Meron imenovao je sudije Fluggea, Molota i Halla u specijalno imenovano veće nakon zahteva koji je Karadžić podneo prošle sedmice da se istraži da li je bivši tužilac MKSJ Carla del Ponte kriva za nepoštovanje Međunarodnog suda počinjeno u postupku protiv Slobodana Miloševića. U svom zahtevu Karadžić tvrdi da je, prema depeši koju je objavio Wikileaks, Carla del Ponte predstavnicima SAD 2004. godine obelodanila informacije o poverljivim svedocima u postupku protiv Slobodana Miloševića.\nU žalbenom postupku protiv Jovice Stanišića i Franka Simatovića Tužilaštvo je prošle srede, 25. septembra, podnelo javnu redigovanu verziju svog žalbenog podneska. Tužilaštvo je u podnesku iznelo tri žalbena osnova i smatra da oslobađajuće presude obojici optuženih treba poništiti.\nOsvrnuću se na raspored u sudnicama. Suđenje Ratku Mladiću će biti nastavljeno sutra, nakon čega će uslediti kratka pauza od petka, 4. oktobra do srede, 16. oktobra.\nNakon dvonedeljnog prekida, nastavak suđenja u predmetu Hadžić zakazan je za ponedeljak, 7. oktobar u 9:00 časova u sudnici II.\nTakođe u rasporedu za sledeću sedmicu je statusna konferencija u žalbenom postupku u predmetu Prlić i drugi koja će se održati u utorak, 8. oktobra u 10:00 časova u sudnici III.\nTužilac Serge Brammertz sledeće sedmice će otputovati u Bosnu i Hercegovinu, gde će boraviti od 7. do 9. oktobra. Tužilac će se sastati s članovima Predsedništva BiH i predstavnicima Državnog tužilaštva BiH, predstavnicima udruženja žrtava kao i s predstavnicima međunarodne zajednice. Poseta tužioca Bosni i Hercegovini je deo priprema za izveštaj o strategiji okončanja rada Suda koji će on kasnije ove godine podneti Savetu bezbednosti Ujedinjenih nacija.\nJedan novinar je postavio pitanje da li predsednik Meron namerava da imenuje još jedno veće koje bi istražilo njegove lične razgovore s američkim diplomatama iz 2003. godine koje je objavio Wikileaks, i u kojima je pozivao Vladu SAD da se suprotstavi produženju tužilačkog mandata Carle del Ponte, pri čemu je izrazio svoju zabrinutost u vezi s njenim učinkom. Spalińska je odgovorila da nije bilo zahteva da se imenuje takvo veće.


Otkriven spomenik u znak sećanja na stradalu novinarsku ekipu RTS-a na Baniji\nutorak, 09. oktobar 2018. | 16:54\nŠABAC - Na današnji dan pre 27 godina, dok je izveštavala sa ratišta u Hrvatskoj, ubijena je četvoročlana ekipa šabačkog dopisništva RTS-a. Ispred zgrade iz koje su Zoran Amidžić, novinar i urednik, Bora Petrović, snimatelj, Dejan Milićević, asistent, i Sretan Ilić, urednik u Radio Šapcu, otišli na poslednji novinarski zadatak, na inicijativu zaposlenih u šabačkom dopisništvu, postavljen je i otkriven spomenik i položeni su venci.\n"Potvrda samo da čitava ta priča nije zaboravljena i da oni sve ovo vreme žive i dalje među svim ljudima ovde i kolegama", istakao je Ognjen Amidžić, sin Zorana Amadžića.\n"Još sam mislio da nešto učinim za tog čoveka, jer on je bio prvi koji je rekao da hoće da gradi most preko Drine i to mi je ostalo u sećanju. Razmišljao sam šta da uradimo i na kraju smo doneli odluku da napravimo jednu bistu za njih četvoricu", naveo je darodavac Slobodan Pavlović.\n"U današnje vreme kada jako malo njih govori o pravima novinara i uslovima u kojima oni rade, kao i okolnostima u kojima gube živote, mislim da je važno da ovde iz Šapca pošaljemo slobodarsku poruku koja se tiče ne samo svih novinara nego i važnosti funkcije koju oni obavljaju u društvu", poručio je Nebojša Zelenović, gradonačelnik Šapca.\n"Za svaki dug kaže se da ima nekakvo ograničenje, a ovaj naš Amidži, Bori, Dejanu i Sretenu je nemerljiv. Stoga, ovo nije dug, ovo je želja svih nas novinara u šabačkim medijima da ostane trag na one koji su bili uzor profesije", navodi Tanja Dimitrić Mijailović, urednica dopisništva RTS-a u Šapcu.


Interna kontrola i javna odgovornost | TV KANAL 9 NOVI SAD\nNaslovna EMISIJE Interna kontrola i javna odgovornost\nInterna kontrola i javna odgovornost\nVIDEO K9: Finansijsko upravljanje i kontrola u javnom sektoru tema je seminara kojem je danas u Novom Sadu prisustvovao veliki broj direktora i rukovodioca preduzeća.\nFinansijsko upravljanje i kontrola u javnom sektoru ima za cilj da obezbedi usaglašavanje sa zakonima i zahtevima Vlade kako bi se došlo do efektivnog upravljanja, a što se ostvaruje kroz internu kontrolu i upravljanje rizicima.\nUpravo o ovoj temi danas su se mogli informisati direktori i rukovodioci preduzeća iz naše zemlje na seminura koji je organizovalo Udruženje računovođa u Novom Sadu.\n“Tema je vrlo intrigrantna i interesantna, a govori se o kontroli, rizicima, zloupotrebama, inkriminisanim radnjama veznaim za utaju poreza, radnjama za izbegavanje plaćanja fiskala i o svim drugim špekulativnim poslovima koji su na ovom našem prostoru i našim sredinama, nažalost još ih ima i primenljivi su i sreću se na terenu”, kazao je Ranko Babić, predsednik Udruženje računovođa u Novom Sadu.\nBabić navodi kako je ovaj seminar samo jedan u nizu sa veoma značajnim temama za sve privredne subjekte u našoj zemlji, koji su, prema njegovim rečima, aktivno učestvovali u današnjem seminaru, kako bi zajednički snagama došli do stvaranja što boljih mehanizama za suzbijanje malverzacija u javnom sektoru.\n“Svedoci smo da su najčešće malverzacije pre svega zloupotrebe raznih položaja, pokušaj pronevere, pogotovo što je sada sve digitalizovano, odnosno kompjuterizovano, pa je shodno tome mnogo lakše ljudima koji imaju lošije namere. Sa ljudima je najteže raditi, stoga treba jasno definisati koja su im prava i obaveze, ali i koje se snose odgovornosti u pokušaju zloupotrebe”, istakao je Dejan Slavujević ispred Razvojnog fonda Vojvodine.\nCilj interne finansijske kontrole je obezbeđenje da se javnim sredstvima upravlja na dobar i ekonomičan način, tačnije ona obuhvata sve mere kojima se kontrolišu prihodi, rashodi, sredstva i obaveze, što je ilustrovano na seminaru.\n“Finansijske interne kontrole koje nam omogućavaju da smanjimo rizike malverzacija, da smanjimo rizike u poslovanju da sačuvamo našu opremu, da vidimo kako se koriste i osnovna sredstva, a i da poboljšamo proizvodnju, jer se bavimo proizvodnjom toplotne nergije, a imamo i ljude na terenu, tako da je tu i racionalno korišćenje vozila i svih ostalih resursa”, rekao je Aleksandar Čorak, direktor JKP Energana Sombor.\nU Srbiji je Ministarstvo finansija odgovorno za uspostavljanje i razvoj sistema interne kontrole u javnom sektoru, a odgovornost za funkcionisanje sistema interne finansijske kontrole u javnom sektoru snose odgovorni ministri i rukovodioci institucija koji su nadležni za uspostavljanje adekvatnog sistema kontrola u svojim organizacijama, kako bi se potencijalni rizici sa malverzacijama sveli na minimum.\nPrethodni tekstUskoro probna mala matura\nSledeći tekstEvro danas 118,05 dinara


NUNS: Željko Mitrović neprimereno o novinaru Danasa - Društvo - Dnevni list Danas\nPočetna » Društvo » NUNS: Željko Mitrović neprimereno o novinaru Danasa\nNUNS: Željko Mitrović neprimereno o novinaru Danasa\nNezavisno udruženje novinara Srbije osudilo je uklanjanje teksta Novice Milića „Ja, AV, podnosim ostavku“, sa sajta dnevnog lista „Blic“. Tekst je na svom blogu, međutim, preneo Dragan Todorović, novinar Vremena. NUNS podseća i da je zbog hakerskih napada, nakon objavljivanja teksta „Državo, ne bismo te više zadržavali“, morao biti skinut blog Nenada Milosavljevića, jednog od članova autorskog tima Njuz.neta.\n0Piše: N. D. 23. maja 2014. 20.29\n„Neuobičajen je, najblaže rečeno, i postupak Željka Mitrovića, vlasnika TV Pink, koji je u otvorenom pismu sasvim neprimereno reagovao na kolumnu Draže Petrovića, novinara Danasa, zbog teksta o odgovornosti države za poplave”, piše u saopštenju NUNS.\nNUNS smatra da je nedopustivo da se pod izgovorom vanrednih okolnosti guši sloboda izražavanja. Bez obzira na teškoće sa kojima se suočavaju građani i država, kritička misao mora biti zaštićena od nasrtaja svih koji misle da jedinstvo znači isto što i jednoumlje, dodaje se u saopštenju.


SK ASI-MUR / СК АСИ-МУР / CS IAS-AIT / UC ASI-IWA : Češka policija prebila službenicu koja je narušila "mirni" naci skup\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 21 of Sep, 2020 [08:54 UTC]\nČeška policija prebila službenicu koja je narušila "mirni" naci skup\nČetvrtak 04. May 2006. [07:22:00 UTC] (917 čitanja)\nPrag - Češka policija, posle skandala koji je izbio pošto su njeni pripadnici 1. maja prebili direktorku vladine Sekcije za ljudska prava Kateržinu Žak, uvodi obaveznu psihološku pripremu policajaca, a ubuduće će ih pri obezbeđivanju demonstracija pratiti i psiholozi. Kateržinu Žak je fizički napao i brutalno priveo u policijsku stanicu policajac kada je ona sa kolegama iz stranke Zelenih na mitingu neonacista mirno držala transparent "Zeleni protiv neonacizma".\n"Taj policajac mora da je poludeo. To nema opravdanja. Mislim da bi trebalo da napusti policiju", reagovao je premijer Jirži Paroubek kada je na televiziji video snimke incidenta. I ministar unutrašnjih poslova František Bublan obećao je istragu i oštre kazne, ne samo za policajca koji je bez razloga tukao visoku vladinu službenicu pred očima njene dve maloletne ćerke, već i za njegove kolege koji su sve gledali skrštenih ruku i sprečavali samo fotoreportere da snime događaj. U prvom policijskom obrazloženju brutalnog hapšenja Kateržine Žak navedeno je da je ona "narušila mirno okupljanje neonacista".\nTokom tradicionalnog prvomajskog sukoba anarhista i neonacista na ulicama Praga, specijalci za razbijanje demonstracija su se, prema priznanju same Žakove, ponašali vrlo profesionalno, ali su problemi nastali kada su došli redovni policajci. "Pripremu za obezbeđenje demonstracija i smirivanje nereda ubuduće će voditi i psiholozi, da policajce koji intervenišu podsete kako treba da se ponašaju i da ne smeju da dozvole da ih isprovociraju na brutalnost", obećao je jedan od šefova praške policije Zdenjek Bezouška.\nU Češkoj sve više Roma u getu (19. 4. 2005)\nNacisti napali antifa benefit koncert u Pragu (19. 3. 2006)\nGenocid na češki način (26. 2. 2006)\nČeška policija dopustila neonacistička okupljanja (20. 9. 2005)\n[ Vreme izvršavanja: 0.20 sekundi ] [ Korišćena memorija: 3.85MB ] [ 151 upita baze podataka ] [ GZIP Disabled ] [ Opterećenje servera: 0.39 ]